NEVEROVATNO: Seksualni roboti za tinejdžere\nIzvor\t021.rs\tjun 16, 2016\nTinejdžeri bi za nekoliko godina mogli izgubiti nevinost sa seksualnim robotima, predviđa profesor robotike Noel Šarki sa Univerziteta u Šefildu.\nOn je upozorio kako androidne seksualne lutke imaju uništavajuće posledice za društvo. "Nije problem imati seks sa mašinom, ali ako je to vaš prvi put i vaša prva veza? Šta mislite o suprotnom polu? Šta je žena ili muškarac? To će postati sastavni deo stvarnog života sprečavajući ljude da imaju normalne veze s ljudima", rekao je Šarki. Seksualni roboti koji izgledaju poput ljudi već se nalaze na japanskom i američkom tržištu. Profesor Šarki je rekao kako ove lutke ne bi trebalo da se prodaju deci ispod 16 godina, ali da će neizbežno "pasti u ruke" tinejdžera. "Seksualni roboti su pristupačni sada i biće još više u narednih 10 godina. Mislim da će postojati starosna granica, ali ako vaši roditelji ili neko drugi blizak imaju tu igračku onda bi je mogli krišom koristiti, što se često s tinejdžerima i dešava", upozorio je. Robotske seksi lutke trenutno nisu dostupne svuda, a model ženskog robota Roki prodaje se po ceni od 8,8 hiljada evra u SAD-u. Lutke se mogu oblačiti, a firma nudi različit spektar boje kože, oblika lica i boje kose. Ipak, nezavisni roboti koji mogu da "misle" i ponašaju se kao ljudska bića tek su na putu kreiranja. Britanska ekspertkinja za robote Kejtlin Ričardson sa Univerziteta De Montfort pozvala je na zabranu uvoza seksualnih lutki ovog tipa u Velikoj Britaniji. "Verujemo da bi stvaranje ovakvih robota proizvela štetu vezama između muškaraca i žena, odraslih i dece, muškarca i muškarca i žene i žene", kazala je Ričardson.\n« Facebook: Ako ne preuzmete ovu aplikaciju, nestaće vam sve slike OS 10: Novosti u Messages aplikaciji »


OVE FIRME SU NAJVEĆI SRSPKI IZVOZNICI: Veliko istraživanje pokazalo, u svet najviše izvozimo automobile, ulja i čelik! - Informer\nDeset najvećih neto izvoznika u Srbiji plasiralo je tokom 2015. u svet robu vrednu oko milijardu evra, pokazalo je istraživanje Biznis info grupe o najvećim i najprofitabilnijim kompanijama u zemlji\nSrbija u svet najviše izvozi automobile, jestiva ulja, vojno naoružanje, čelik... Biznis info grupa sprovela je istraživanje o najvećim i najprofitabilnijim kompanijama u zemlji i došla do zaključka da je deset najvećih neto izvoznika u Srbiji plasiralo tokom prošle godine robu u svet vrednu oko milijardu evra!\nUmesto što se izvoze žitarice, njihovom preradom ostvario bi se veći profit\nMiroslav Zdravković, ekonomista\nU ovom istraživanju se navodi da je prema podacima Uprave carina kompanija "Fijat automobili Srbija" imala najveći neto izvoz od 360 miliona evra, a za njim je "HIP Petrohemija", koja je ostvarila 126 miliona evra.\nTržište EU prioritet\nTreći najveći neto izvoznik je "Viktorija grupa", koja je sa svojim kompanijama "Sojaprotein" i "Viktorijaoil" u inostranstvo izvezla proizvode vredne 120 miliona evra.\nSlede "Jugoimport SDPR" sa 97 miliona evra neto izvoza i Livnica Kikinda sa 61 milion evra. Među najvećim neto izvoznicima su i "Jura", "Železara Smederevo", "Hemofarm", "MK komerc" i "Gorenje".\nU kompaniji "Viktorija grupa" kažu za Informer da su godinama unazad među najvećim izvoznicima i neto izvoznicima u Srbiji.\n- Mi domaću soju i suncokret prerađujemo u proizvode viših faza prerade koje plasiramo na domaćem i inostranom tržištu. Izvozimo u više od 50 zemalja širom sveta sa Evropskom unijom kao centralnim izvoznim tržištem, dok je uvoz naše kompanije minimalan. Naši proizvodi su vrlo prepoznatljivi u svetu po kvalitetu koji se prati od njive do finalnog proizvoda - kaže Vladimir Čupić, izvršni i finansijski direktor "Viktorija grupe".\nDomaću soju i suncokret prerađujemo u proizvode koje plasiramo na domaćem i inostranom tržištu\nVladimir Čupić, direktor "Viktorija grupe"\n- Prerada poljoprivrednih proizvoda tu ima izuzetno značajno mesto i prednost u odnosu na neke druge sektore sa stanovišta izvoza. Za razliku od nekih drugih industrija koje su zasnovane na velikom učešću uvoznih komponenti, ovde je to učešće relativno nisko, pa su prerađivači najčešće i veliki neto izvoznici - objašnjava za Informer Jeremić.\nEkonomista Miroslav Zdravković kaže da je jedini način da Srbija značajno razvije proizvodnju ako je usmeri na izvoz.\n- Pekara i fast-fuda, na primer, ima na svakom ćošku i sve te delatnosti životare. Međutim, izvozom pekarskih proizvoda moglo bi da se zaradi mnogo više. Ili, umesto što se izvoze žitarice, njihovom preradom i plasmanom ostvario bi se daleko veći profit - smatra Zdravković.\nOn ističe da prerada poljoprivrednih proizvoda ima mnogo veću dodatu vrednost od doradnih poslova u industriji.\n- To se najbolje vidi na primeru izvoza drumskih vozila, koji je za devet meseci ove godine vredeo 897 miliona evra, dok je izvoz smrznutog voća iznosio 241 milion evra. Kada se odbije uvozna komponenta, dodata vrednost u izvozu vozila je oko 50-60 miliona evra, a voća oko 200 do 220 miliona evra, što znači da iako je 3,5 puta manja vrednost izvoza smrznutog voća, ona ima četiri puta veću dodatu vrednost kao direktnu korist za hiljade individualnih proizvođača u Zapadnoj Srbiji. Isto važi i za druge industrijske i poljoprivredne proizvode - naglašava Zdravković.\nizvoz Železara Smederevo automobili Fijat čelik ulje\n17:38 Ekonomija 1\nVELIKA ŠANSA ZA ŽELEZARU: Izvozićemo 1,2 milijarde dolara!\nBEZ IZNENAĐENJA: Fijat i dalje najveći izvoznik\nNesto mi nije jasno veliki izvoznik a gubitas u poslovanju, na primer petrohemija drzava ne zna sta ce sa njom niko je nece.


„Veseli se Srpske rode“ odjekivalo Budvom – Veličanstven doček Petra Iiješevića (Video)\nPetar Liješević, mladi crnogorski bokser, sa zastavom Srbije i srebrnom medaljom sa Svetskog prvenstva vratio se u rodnu Budvu gde ga je sačekalo oko stotinu navijača.\nLiješević, koji je na Svetsko prvenstvo otišao kao mladi šampion Evrope, nije uspeo da osvoji zlato pošto ga je u finalu pobedio ruski takmičar Vasilij Kaverin.\nUprkos porazu Petar je ostvario veliki rezultat, te su ga građani dočekali na aerodromu u Golubovcima uz transparente „Petre, ti si ponos Njegoševe Crne Gore“, trobojke, skandiranje i pesme.\nTo je bio samo uvod u ono što ga čeka u Budvi gde se okupilo oko stotinu navijača.\nUz „ti si Pero svetski šampion“, pa do „veseli se srpski rode, srpski rode do slobode“, građani su dočekali Petra, koji je bio ogrnut srpskom zastavom.\nLiješević, koji je rođeni Crnogorac, na Svetskom prvenstvu pokazao je odakle vuče korene pošto se pojavio u trenerci svoje reprezentacije, ali je pažnju privukao drugi detalj – na njegovom licu je dominirala zastava Kraljevine Crne Gore sa srpskom trobojkom i belim orlom.\nU velikom finalu nije uspeo, sudije mu nisu dozvolile, ali je i pored toga ostavio sjajan utisak i bez sumnje je budućnost našeg boksa.\n“Škaljarac” ubijen u Budvi, izrešetan pred turistima u kafiću\n250 evra za noćenje u apartmanu u Budvi, cijene i 30 posto veće: “Polovina gostiju iz Rusije…”\nHiljade ljudi dočekalo srpskog tenisera u Budvi – Đokoviću uručena povelja zaslužnog građanina (VIDEO)\neTrebinje Subota, 29.01.2022.\nAna Bekuta priredila odličan koncert i uvela brojne Trebinjce i goste u 2022. (FOTO/VIDEO)


Borislav Pekić: Evropo, otvori se!\nEVROPO, OTVORI SE!\nBajka „Ali-Baba i četrdeset razbojnika“ govori o pećini s blagom u koju se stupa na magične reči „Sezame, otvori se!“\nZamislimo da je pećina Evropa, pa se obratimo istoriji. Od 732. godine, kada je prvi put upotrebljena reč Evropljani da se opišu ratnici koji su kod Poatijea potukli Mavre i sačuvali kontinent od Islama, sve do 1992, kada će potomci pobednika načiniti odlučan korak prema Ujedinjenim Državama Evrope, proći će hiljadu dvesta šezdeset godina.\nS isključenjem pedesetak poslednjih, u kojima je besneo hla-dan rat između Istoka i Zapada, nijedne godine nema da deo kontinenta nije bio u vrućem ratu, drugi se od rata oporavljao, treći za rat pripremao.\nIzvesne bitke otpadaju na odbranu od azijskih hordi što su, umesto čarobne formule za otvaranje evropske pećine s blagom, koristili strele i sablje. Ali najveći deo krvi prosuli su Evropljani jedni drugima.\nU haosu teritorijalnih otimanja i preotimanja, te prekrajanja evropske karte bajonetima, malo je ostalo nade za ujedinjenje.\nEvropljani su uspešno ujedinjavali druge kontinente, ostajući kod kuće i dalje razjedinjeni sebičnim nacionalnim interesima.\nA kad je na temelju takvih protivurečnosti izbio Drugi svetski rat, rasekavši Evropu na zapadnu i istočnu Evropu, činilo se da je ideji Ujedinjene Evrope konačno došao kraj. I baš tada, paradoksalno, evropski duh vaskrsava.\nBudi ga katastrofična vizija novog rata, beda u kojoj nas je protekli rat ostavio, svest o jedinstvenom evropskom kulturnom prostoru, uz strah od boljševizacije i amerikanizacije.\nPrvi put nacionalni interesi ustupaju pred evropskim, tačnije rečeno, srećno se nalaze u evropskim. Na Zapadu se stvara Evropska ekonomska zajednica, dete nade i potrebe, vestačka tvorevina u koju malo ko veruje, u koju i članice sumnjaju.\nAli nadnacionalni hibrid postaje sve jači, sigurniji, trajniji. Širi se da, kao krunski dokaz neizbeživosti i vitalnosti primi čak i jednu Britaniju, nasledno antievropski raspoloženu, intimno sklonu pre da se ujedini sa Vražjim otocima nego s Nemačkom ili Francuskom.\nDeca nepomir-ljivih protivnika sa Ažankura, Kresija, Pavie, Sedana, Voterlua, Trafalgara, Mare i normandijskih žalova, koja su donedavno slobodno razmenjivala jedino uvrede i metke, donesoše odluku da 1992. stvore ekonomsko-političko jedinstvo i uklone poslednje granice slobodnoj razmeni robe, rada i kapitala.\nTime je učinjen presudan korak prema Ujedinjenim Državama Evrope. Teritorijalno krnje Evrope, doduše, ali svakako bolje nego da je uopšte nema, ili da naoružana vreba iz svojih istorijskih rovova.\nPrema 240 miliona američkog i 120 miliona japanskog, sa svojih 320 miliona stanovnika, to je najveće tržište na svetu. Sa 338 milijardi dolara izvoza ono je daleko iznad 217 američkog i 211 milijardi japanskog.\nBanke Zajednice raspolažu s osam hiljada milijardi kapitala. Kad posle 1992. produktivnost Zajedničkog tržišta skoči za 20 do 30 posto, Evropa će postati prva ekonomska sila sveta, Sezam, pećina s blagom.\nPreostale evropske države naći će se pred životnim pitanjem kako je otvoriti. Vreme čarobnjaka i maga je prošlo. Reći:\n„Evropo, otvori se!“ neće biti dovoljno.\nVisoka proizvod-nost zasnovana na tehnološkom napretku, slobodnom kapitalu i radu, uz zaštitne carine od 10 do 15 posto, učiniće nemogućom trgovinu za Jugoslaviju, zemlju najnestabilnije privrede, najrazvijenijeg administrativnog normiranja, najviše stope inflacije i nezaposlenosti, najvećeg spoljnjeg duga i najsporijeg ekonomskog rasta u Evropi.\nOstavši van Evrope, ostaćemo van sveta, jer će se ubuduće do tog sveta jedino kroz Evropu stizati.\nZato je krajnje vreme da se Jugoslavija oslobodi zastarelog ideološkog balasta, da prizna hereditarni evropski status i, zatraživši prijem u EEZ, vrati iz besplodnog afroazijskog izbivanja porodici naroda kojoj povešću i sudbinom pripada. Britanija je mudro, premda bezvoljno, to već učinila.\nA verujte mi da Englezi znaju gde leži – blago, a gde su jalovine, od kojih su neke i sami po Aziji i Africi ostavili. Naravno, za ulazak u Evropu puka želja nije dovoljna. Ni reći „Evropo, otvori se!“\nNajpre se moramo otvoriti prema bitnim uslovima punopravnog članstva u njoj: slobodnom tržištu i političkim slobodama.\nMeđutim, dok se neophodnost uvođenja tržišnih zakona shvata, pa i najoprezniji projekti privredne reforme slobodnom tržištu već vode, dok je svima jasno da će, ne prilagodimo li se, nakon famozne 1992. i očekivanog sporazuma s Istokom, na kontinentu biti deset tržišta: evropsko, albansko i osam jugoslovenskih, s drugim, političkim preduslovom nešto teže ide.\nNe čini se da Evropa našu samoupravnu demokratiju shvata onako ozbiljno kao što mi shvatamo njihovu građansku demokratiju.\nNo, i tome ima leka. Kad im putem štrajkova i demonstracija postane jasno da kod nas ulogu opozicije ima narod, kome se povremeno pridružuje i vlada, možda ćemo im izgledati podobnijim. U svakom slučaju, kucajmo na evropska vrata.\nVeć danas. Dvanaesti je čas za dvanaest godina, koliko treba da i primljeni budemo.\nJer, zemlja koja danas nije spremna da pred ulazom evropske pećine s blagom stane s molbom, sutra će stajati s lončetom za milostinju.


Međunarodno privatno pravo - Advokatska kancelarija Miloš Antić\nPriznanje strane sudske odluke Zastupanje stranih državljana Zastupanje u postupku dobijanja privremenog boravka stranaca Međunarodno porodično i nasledno pravo\nElement inostranosti može se javiti u subjektu, objektu i u pravima i obavezama.\nNaše bogato iskustvo u radu sa inostranim klijentima, pre svega iz Ruske Federacije bivših sovjetskih republika, garantuje visko nivo profesionalizma u rešavanju svih problema iz oblasti privatnopravnih odnosa, pravima stranaca, arbitražnog i sudskog rešavanja sporova.\nSvakako najzastupljenija jeste procedura priznanja stranih sudskih odluka pred sudovima u Republici Srbiji. Ova procedura se obavlja pred Višim sudom pred kojim podnosilac zahteva za priznanje ima prebivalište odnosno centar poslovnih i životnih zbivanja i podrazumeva postupak u kome se rešenjem o priznanju praktično uvodi odluka stranog suda u pravni saobraćaj Republike Srbije ili drugim rečima strana odluka na taj način postaje “upotrebljiva” na teritoriji RS.\nSkoro svaki pravni odnos građanskog tipa može biti sa elementom inostranosti i na taj način otvoriti pitanje pravo koje države će se primeniti i koji će sud suditi recimo u situaciji kada državljanin Republike Srbije zalključi brak sa državljankom Austrije, nastave da žive u SAD i nakon nekoliko godina braka žele da se razvedu. Na samom početku imamo dva pravna sistema i teritoriju treće države. Upravo norme Zakona o međunarodnom privatnom pravu daju odgovore na sva ova pitanja počev od tačke vezivanja, kolizione norme do određivanja merodavnog prava.


Papa: Da se užas Kristalne noći nikada ne ponovi\nPapa Benedikt Šesnaesti osudio je danas, na 70. godišnjicu Kristalne noći, "nacističku furiju", apelujući da se takvi užasi nikada ne ponove. Odajuchi poštu žrtvama Kristalne noći, papa je pozvao vernike da se pridruže u molitvi za žrtve i pokažu solidarnost sa jevrejskim narodom. U noći izmedju 9. i 10. novembra 1938. nacisti su u Nemacckoj demolirali više od 7.000 jevrejskih kuća i prodavnica i spalili stotine sinagoga. Ubijeno je više od 90 Jevreja, a 30.000 muškaraca i dečaka odvedeno u koncentracione logore. Ovaj pogrom Jevreja dobio je naziv Kristalna noć, jer su ulice nemačkih gradova bile prekrivene razbijenim staklom radnji jevrejskih vlasnika. Benedikt Šesnaesti (Jozef Racinger) rodjen je u Nemačkoj i kao mladić je kratko bio član Hitlerove omladine, navodi Beta.


Ambasada Rusije: Nije tačna informacija o trovanju policajca\nTanjug 15. avgusta 2019. 22:05\nLONDON – Vest o tome da je i jedan policajac otrovan gasom novičok, te da je on četrvta žrtva tog agensa u Solsberiju nije tačna, saopštila je danas ambasada Rusije u Londonu, a povodom ranijeg saopštenja britanske Metropoliten policije.\nAmbasada navodi da nije jasno zašto se za „tako važnu činjenicu“ čuje tek godinu i po dana posle incidenta, prenosi Tas s.\n„Oni pominju neki ‘drugi metod’ otkrivanja tragova nervnog agensa koji je samo sada korišćen. Zbog toga, ali uzimajući u obzir i brojne kontradikcije u prethodnim saopštenjima britanskih zvaničnika, današnja informacija nema kredibilitet“, rekao je pres sekretar ambasade.\nOn je dodao da britanski zvaničnici nastavljaju da odbijaju saradnju sa Rusijom u slučaju incidenta u Solsberiju i da odbijaju da objave informacije o zdravlju i mestu gde se nalaze ruski državljani Sergej i Julija Skripalj.\n„Jasno je da je razlog za takvo ponašanje to što objavljivanje svih detalja incidenta nije u interesu Londona“, rekao je ruski diplomata.\nBritanska Metropoliten policija saopštila je ranije danas da postoji četvrta žrtva incidenta u Solsberiju i da je u pitanju policajac koji je stigao na mesto događaja neposredno posle trovanja bivšeg ruskog špijuna Sergeja Skripalja i njegove ćerke Julije.\n„Policajac, koji ne želi da njegov identitet bude otkriven imao je u vreme incidenta simptome izlaganja veoma maloj količini novičoka. Policajac je na vreme primio odgovarajuću terapiju i ubrzo se vratio na dužnost“, navedeno je u saopštenju.\nBivši dvostruki špijun Sergej Skripalj i njegova ćerka Julija su 4. marta 2018. godine nađeni otrovani u mestu Solsberiju a otrovna hemikalija je bila na kvaki na vratima. Nedeljama su bili u kritičnom stanju u bolnici. London je optužio Moskvu da stoji iza trovanja, navodeći da je u napadu korišćen novičok, nervni gas razvijen u ŠSR.\nMoskva je odbacila optužbe Ujedinjenog kraljevstva, navodeći da program koji je imao za cilj razvijanje takve supstance nije postojao ni u Sovjetskom Savezu ni u Rusiji.\nBritanska vojno-hemijska laboratorija u Porton Daunu nije uspela da utvrdi poreklo materije koja je otrovala Skripaljeve, prenela je ruska agencija.


Dani evropske baštine - Blace Info Press\nAutor: Gorica Šegović · 29. septembra 2016.\nProgram obeležavanja četvrte po redu manifestacije “Dani evropske baštine“ u Prokuplju, započeo je otvaranjem izložbe „Manastiri i crkve južne i istočne Srbije“, delo autorskog tima Zavoda za zaštitu spomenika kulture u Nišu. Dečiji hor prokupačkog Doma kulture ovom prilikom je izveo kompozicije „Hajte braćo beloj crkvi“ i „Tropar Svetom Prokopiju“.\nPored brojnih Prokupčana, otvaranju manifestacije i izložbe prisustvovali su i članovi Opštinskog veća Opštine Prokuplje.\n-Izložba predstavlja pokušaj prezentacije dela bogatsva i velike raznolikosti kroz više stotina verskih objekata na teritoriji 40 gradova i četiri eparhije. Ovo je samo segment postavke, s obzirom na to da je teritorija velika. Napravili smo selekciju sa čitavog našeg prostora, što sabornih hramova u velikim gradovima, što crkava i manastira, koji su možda u proteklim decenijama, a možda i dužem periodu bili potpuno napušteni ili ulaze u fazu obnove i oživljavanja. Želeli smo da čitav taj opus predstavimo javnosti i ukažemo na opasnost da nešto od tog nasleđa može da nestane ukoliko ga ne zaštitimo, rekla je otvarajući izložbu „Manastiri i crkve juѕne i istočne Srbije“ direktor Zavoda za zaštitu spomenika kulture u Nišu Elena Vasić Petrović.\nOna je dodala da je u galeriji Muzeja predstavljen manji deo izložbe, jer je ona pravljena za mnogo veći prostor, te da je za Prokupčane, u dogovoru sa kolegama kustosima, napravljena kombinacija objekata sa svih prostora i eparhija.\n-Cilj nam je da naše nasleđe sačuvamo za buduće generacije. Bez ljudi nasleđe ne može da opstane i to je ključ svega. Ukoliko ne brinemo o njemu i ne znamo zašto je bitno i vredno, ono će nestati. Samim tim, izbrisaće se tragovi postojanja na ovim prostorima, a to svakako ne želi niko od nas. Mi želimo da naše nasleđe sačuvamo za buduće generacije, a jedan od načina je upravo njihovo predstavljanje široj javnosti, istakla je Petrović.\n„Dani evropske baštine“ u našem gradu danas se nastavljaju dečijim radionicama, kroz koje učenici prokupačkih osnovnih škola uče o starim zanatima i tradiciji izrade narodnih instrumenata od 12 i 14 časova. U galeriji „Boža Ilić“ od 14 časova možeti prisustvovati otvaranju izložbe „Bijenale umetnika iz Vranja“. „Živeti s nasleđem kroz pesmu i igru“ je program koji je pripremio prokupački Dom kulture, a on je zakazan za 18 časova uNarodnom muzeju Toplice.\nSledeća vest Obeležen Svetski dan prevencije besnila


Poskupelo sve, od mesa do jaja, a biće još gore - AgroSmart\nPojedine vrste mesa poskupele su već sada 30 i više odsto, a nova poskupljenja mesari najavljuju i pred Uskrs. I jaja su skuplja, nema sumnje da će i ona pred praznike ići gore.\nOsim toga, gorivo je dostiglo vrhunac prošle nedelje kada se litar dizela primakao cifri od 200 dinara, košta 197 dinara, dok je benzin na 175 dinara. Ove cene važe do danas, kada će ih vlada ponovo korigovati, piše Danas.\nCene osnovnih životnih namirnica, brašna, ulja, šećera, svinjskog buta i dugotrajnog mleka zamrznute su još 15. novembra prošle godine, a početkom februara Uredba je produžena za još tri meseca do početka maja. Do kraja aprila biće produžena i Uredba kojom država ograničava najviše maloprodajne cene naftnih derivata.\nJunetina 1.100 dinara, jaja stigla do 20\nKilogram jabuka prošle godine koštao je od 60 dinara u Valjevu do 110 dinara u Smederevu, a najčešća cena u prodavnicama bila je 99,99 dinara. Jeftiniji nego prošle godine je i limun, marta 2021. prodavao se po ceni od 115 do 190 dinara, dok je ove godine njegova cena u prodavnicama od 90 dinara u Vranju do 150 dinara u Novom Pazaru.\nEkonomisti: Sledi nam dvocifrena inflacija\n„Do sada je vladajuća partija obećavala da će savladati inflaciju, a sada kada budu u većini u parlamentu moraće da urade nešto da je uspore. Ovako kako sada stoje stvari inflacija će preći u dvocifrenu, što je opasno jer se teže može vratiti nazad“, kaže za Danas ekonomista Milan Kovačević.\nEkonomista Saša Đogović kaže da je neminovnost da će cene porasti još i da ćemo tek kada budu odmrznute videti kako će se kretati cene pšenice i brašna na svetskom tržištu.\n„Imajući u vidu zalihe žita i brašna, i to da stiže nova žetva uskoro, neminovno je da će morati da se dozvoli izvoz i svakako da će na to uticati cena na svetskom tržištu. Moraće da se odmrznu cene osnovnih životnih namirnica, kada se to desi videćemo opet kolike će korekcije biti u skladu sa situacijom na svetskom tržištu“, ističe Đogović.


STARI NAJUGROŽENIJI U SAOBRAĆAJU Svaki drugi stradali pešak stariji od 65 godina - Penzionerski Vesti\nPosted on November 6, 2016 by Penzionerske Vesti\nSTARI NAJUGROŽENIJI U SAOBRAĆAJU Svaki drugi stradali pešak stariji od 65 godina\nIZVOR – Tanjug: Stare osobe su veoma ugrožene u saobraćaju i statistika pokazuje da je svaki drugi stradali pešak u Srbiji stariji od 65 godina, rečeno je danas Tanjugu u Agenciji za bezbednost saobraćaju.\nVršilac dužnosti direktora Agencije za bezbednost saobraćaja Jasmina Milošević je rekla da će podizanje bezbednosti starih osoba zato biti u fokusu aktivnosti Agencije.\n“Takođe, svako treće poginulo lice u automobilu je starije od 65 godina, u svojstvu putnika ili vozača”, navela je Milošević.\nKako kaže, Agencija planira niz aktivnosti, pre svega, preventivnih aktivnosti u saradnji sa MUP-om Srbije.\n“Posebnu pažnju posvetićemo kategoriji učesnika u saobraćaju sa kojima se do sada malo radilo, a to su osobe od 65 godina i starije. Želimo interaktivnim aktivnostima da im skrenemo pažnju na to koliko je važno njihovo bezbedno ponašanje u saobraćaju”, naglaasila je Milošević.\nOna je najavila da će Agencija u narednom periodu zajedno sa MUP-om više pažnje posvetiti i vezivanju pojasa tokom vožnje, kako na prednjim tako i zadnjim sedištima.\nMilošević ističe da je, takođe, nekada od presudnog značaja da li se dete vozi u predviđenom sedištu i da li je propisno vezano pojasom.\n“Moramo da objasnimo roditeljima da su oni slika i prilika budućeg ponašanja njihove dece u saobraćaju i da samo promocijom pozitivnog primera i pravilnog ponašanja u saobraćaju možemo dopreti do ljudi da shvate da upravo oni najviše utiču na sopstvenu bezbednost”, naglasila je Milošević.\nČuvajući sebe vodite računa i o drugim učesnicima u saobraćaju, poručila je Milošević.\nPolovina stradalih u saobraćaju pešaci stariji od 65 godina\nPovišica od 1,25% “skratila” 14.000 penzija\nVatrogasci ugasili požar na imanju baka Dare (66), a onda pronašli nešto zbog čega je ZAVRŠILA IZA REŠETAKA\nCategoriesPenzionerske vesti Tagssaobracaj\nPrevious PostPrevious Policija uhapsila bakicu staru 102. godine, a razlog je više nego čudan\nNext PostNext Sajam za penzionere


Protekle nedelje devet saobraćajnih nesreća\nU toku prethodne nedelje, na području Policijske uprave u Somboru, evidentirano je devet saobraćajnih nezgoda u kojima je jedna osoba zadobila teške i tri osobe lake telesne povrede. Zbog vožnje pod dejstvom alkohola zadržana su četiri vozača.\nNa teritoriji grada Sombora evidentirane su dve saobraćajne nezgode u kojima je jedna osoba zadobila lake telesne povrede, u opštini Apatin je bila jedna saobraćajka, u Odžacima dve, a u Kuli četiri saobraćajne nezgode, u kojima je jedna osoba zadobila teške, a dve lake telesne povrede.\nPolicija je napisala 37 zahteva za pokretanje prekršajnog postupka i izdala 343 prekršajna naloga.\nNajčešći uzrok saobraćajnih nezgoda bila je neprilagođena brzina kretanja.\nViše iz ove kategorije « Somborski penzioneri zainteresovani za rehabilitaciju o trošku PIO Fonda\tPrinznanja dobrovoljnim davaocima koji su 75 puta dali krv »


Građani na ivici siromaštva | Serb.rs\nSerb.rs > SRBIJA > Građani na ivici siromaštva\nGrađani na ivici siromaštva\n27. oktobra 2015. / Komentari su isključeni na Građani na ivici siromaštva\nNebriga države o stanovništvu ilustracija foto:facebookreporter.org\nProfesor Ekonomskog fakulteta u Beogradu Ljubodrag Savić ocenio je da je očekivano ovogodišnje povećanje bruto domaćeg proizvoda (BDP) u Srbiji od 0,5 odsto pre razlog za brigu nego za slavlje jer je on i dalje za trećinu niži nego 1990. godine.\n„Premijerov optimizam je razumljiv, ali od ovog simboličnog povećanja BDP-a građani neće osetiti boljitak. Naprotiv, četvrtina stanovnika Srbije, koja se nalazi u riziku od siromaštva, i ove i narednih godina jedva će sastaviti kraj sa krajem„, kazao je Savić u intervuju za Magazin Biznis.\nRazlog za spori privredni oporavak Srbije je, po negovim rečima, to što još nije utvrđen pravi model razvoja i što osvajanje vlasti uglavnom vodi preraspodeli političke moći, ali i bogatstva, dok najveći deo naroda nema naročite koristi od tih političkih promena.\n„Društveni ambijent se kroji prema meri i potrebama dela političke, poslovne i intelektualne elite. To ima za posledicu neprihvatljivo visoku i veoma štetnu polarizaciju društva. Na jednoj strani se nalazi manja grupa ekstremno bogatih i vrlo moćnih pojedinaca, dok je na drugoj većina siromašnih i obespravljenih građana„, upozorio je Savić.\nNa pitanje šta je potrebno uraditi da privreda Srbije dostigne poželjne stope rasta od pet ili šest odsto, on je kazao da najpre treba „očistiti zemlju od lopova i neverovatno visoke korupcije koja je zahvatila i najsitnije pore društva“.\nGovoreći o kašnjenju u reformi javnih preduzeća Savić je istakao da je jedan od razloga otpor rukovodstva tih preduzeća, njihovih sindikalnih prvaka i dela radnika, koji znaju da bi to za njih značilo gubitak brojnih privilegija.\n„Ni stav Vlade nije do kraja jednoznačan i iskren, jer vladajuće partije imaju ogromnu korist od ovakvih javnih preduzeća. Ona su mesto za zaposlenje partijskih aktivista i istaknutih partijskih kadrova koji obezbeđuju poslove za članove partija, iz kojih se finansiraju i neke stranačke aktivnosti“, ocenio je Savić.\nPo njegovim rečima, najava povećanja plata u javnom sektoru i penzija „ima isključivo političku težinu“.\n„Ako se i desi korekcija, to za većinu i neće biti povećanje, već delimično vraćanje onoga što je ranije nepravedno uzeto. Sadašnja vlast ima neverovatno udobnu poziciju, da joj uopšte nisu potrebni izbori, a pogotovo da postizanje boljih rezultata na eventualnim budućim izborima obezbeđuje skromnim povećanjem plata i penzija„, ukazao je Savić.\nKomentarišući izbegavanje Vlade Srbije da objavi ugovore sa investitorima iz inostranstva, on je kazao da u demokratskoj i civilizovanoj zemlji ničiji interesi ne mogu biti iznad interesa građana i da ne postoji nijedan razuman razlog da se sadržaji ugovora ne objave.\nOznake: društva, građani, korupcija, lopovi, partije, penzije, plate, polarizacija, privilegije, siromastvo, srbija, stranačko, tajnost, vesti, zapošljavanje / Objavljeno u: SRBIJA


Komitet stručnjaka Svetske zdravstvene organizacije (SZO) za vakcine protiv korona virusa saopštio je u petak da je provera vakcine kompanije Astrazeneka pokazala da ona ima "ogroman potencijal" da spreči infekcije i da smanji broj smrtnih ishoda.\nSZO je navela da "dostupni podaci ne ukazuju na bilo kakvo ukupno povećanje slučajeva zgrušavanja krvi" i da su prijavljene stope pojave krvnih ugrušaka posle vakcinacije protiv korona virusa u skladu s očekivanim brojem takvih dijagnoza.\nNavodi se da su veoma retki slučajevi pojave krvnih ugrušaka zabeleženi kod nekoliko ljudi koji su primili vakcinu Astrazeneke u Evropi i dodaje da "nije izvesno da su oni izazvani vakcinacijom".\n"Vakcina `Astra Zeneke` protiv Covida 19 nastavlja da održava pozitivan odnos između koristi i rizika, uz ogroman potencijal za sprečavanje zaraze i smanjenje broja smrtnih slučajeva u svetu", navodi se u saopštenju, uz napomenu da se sve navedeno odnosi i na istu vakcinu pod nazivom "kovišild" koju proizvodi Institut "Serum" u Indiji.\nSavetodavni komitet SZO čini 12 stručnjaka, koji su održali virtuelni sastanak u utorak i četvrtak, kako bi proverili bezbednosne podatke iz EU, Velike Britanije, Indije i iz globalne baze podataka Organizacije.\nIz Komiteta su poručili da nije sigurno da vakcina "Astra Zeneke" dovodi do prijavljenih neželjenih efekata, odnosno vrlo retkih i jedinstvenih tromboembolijskih slučajeva u kombinaciji sa trombocitopenijom, kao što je moždana sinovenska tromboza (MSVT).\nSlično savetu koji su ove nedelje objavile Evropska agencija za lekove i vlade širom Evrope, SZO navodi da zdravstveno osoblje i pacijenti treba pažljivo da prate sve potencijalne neželjene efekte vakcina i da ih prijavljuju.\nViše evropskih zemalja je tokom prethodne dve nedelje suspendovalo upotrebu vakcine Astrazeneke nakon nekoliko smrtnih ishoda i pojave krvnih ugrušaka kod osoba koje su je primile.


Ljujić potvrdio odličnu formu - Sportske.net\nLjujić potvrdio odličnu formu\nSrbin strelac za Žalgiris u poslednjoj proveri pred kvalifikacije za Ligu šampiona.\nSrpski fudbaler Matija Ljujić nastavio je sa sjajnim igrama u dresu Žalgirisa u sklopu priprema šampiona Litvanije za učešće u kvalifikacijama za Ligu šampiona. Odlični vezista bio je strelac u remiju koji je Žalgiris ostvario u prijateljskom odmeravanju snaga na gostovanju protiv BATE Borisova.\nŽalgiris je slavio protiv beloruskog velikana posle boljeg izvođenja penala, pošto je na kraju regularnog dela utakmice bilo 1:1. Upravo za gol koji je šampion Litvanije postigao u prvih 90 minuta zaslužan je Ljujić, koji je prethodno bio asistent i jedan od najzapaženijih igrača Žalgirisa u pobedi nad Geteborgom rezultatom 3:1.\nMladi srpski fudbaler je sjajno primio loptu u šesnaestercu, odmah je reagovao i poslao je pored golmana. Bio je to 29. minut, a BATE je uspeo da se vrati u utakmicu u 74. minutu, kada je gol postigao Kendišas.\nDuel sa BATE Borisovim je za Žalgiris bio poslednja provera pred start kvalifikacija za Ligu šampiona naredne nedelje. Litvanski predstavnik će u drugom kolu igrati protiv Ludogoreca, a u prvoj utakmici, koja je na programu u sredu, biće domaćin. Revanš se igra šest dana kasnije u Bugarskoj.\nJezivo, grom udario fudbalere usred utakmice!\nMnogi su svojevremeno priželjkivali Mandarića na čelu Zvezde ili Partizana, evo kako je prošao u Sloveniji\nNemanja Radonjić se zaleteo na francuske policajce!?


Počela MAG nedjelja aktivizma - Volim Danilovgrad\nPočela MAG nedjelja aktivizma\nOn: 7 маја, 2019\nIn: Danilovgrađani, Društvo, Mladi, Novosti, NVO Sektor\nTagged: Gra]anska alijansa, MAG nedjelja aktivizma\nPravo učestvovanja imaju svi srednjoškolci iz Danilovgada, Podgorice i Cetinja.\nMAG nedjelja aktivizma, čiji je cilj da aktivira mlade da identifikuju i rješavaju probleme u svojoj okolini koji se tiču zaštite životne sredine, saobraćaja i potrošačkih prava, počela je danas i trajaće do 12. maja.\nMAG nedjelja aktivizma dio je projekta „Mladi aktivni građani“ koji realizuje grupa mladih u koordinaciji Građanske alijanse (GA), a uz podršku Ministarstva sporta i mladih.\nPravo učestvovanja, kako je saopšteno iz GA, imaju svi srednjoškolci iz Danilovgrada, Podgorice i Cetinja.\n“Cilj projekta je aktiviranje mladih da identifikuju i rješavaju probleme u svojoj okolini koji se tiču zaštite životne sredine, saobraćaja i potrošačkih prava”, navodi se u saopštenju.\nDodaje se da će, pri rješavanju problema, mladima podršku pružiti i opštinske službe sva tri uključena grada.\n“Ideja je da mladi i nakon ove projektne aktivnosti ostanu u kontaktu sa svojim gradom i nadležnim službama, te i dalje proaktivno ukazuju na probleme i žele da budu dio rješenja. Projekat će na taj način ukazati mladima da mogu da koriste digitalne alate i društvene mreže na kojima su prisutni i u svrhe mjenjanja svog okruženja na bolje”, objasnili su iz GA.\nSrednjoškolci da bi učestvovali treba da se registruju na sajtu www.slikajaktiviraj.me koristeći svoju mejl adresu ili preko Instagram naloga.\nEkipa MAG, koju čine Andrej, Jana, Marija, Sara, Sofija, Nora, Nina i Filip, informisali su svoje vršnjake prezentacijama u srednjim školama u ova tri grada.\nDa bi pokazali svojim vršnjacima kako se može biti aktivan organizovali su i akciju čišćenja zapuštene lokacije u Spužu i akciju upozoravanja vozača koji nepropisnim parkiranjem automobila blokiraju saobraćaj i kretanje po trotoarima.\nOni su poručili vršnjacima da urade nešto da riješite problem u zajednici i osvoje ljetnju aktivističku avanturu.\n“Nađite nešto što vas nervira, nije u skladu sa zakonom, opasno je, a tiče se potrošačkih prava ‘ZutiMAG, zaštite životne sredine ‘ZeleniMAG i saobraćaja ‘CrveniMAG”, poručili su članovi ekipe.\nMladi treba da fotografišu uočene nepravilnosti u različitim kategorijama, postavite sliku na Instagram uz ‘slikajaktiviraj i poseban hešteg za svaku kategoriju (‘ZutiMAG ‘ZeleniMAG ‘CrveniMAG) ili postavite fotografiju direktno na sajtu www.slikajaktiviraj.me.\n“Uradite nešto da riješite probleme na fotografijama. To možete uraditi sami, uz pomoć prijatelja ili drugih koje uspijete da zainteresujete da pomognu. A možete se obratiti i nadležnim državnim, gradskim, opštinskim i prijestoničkim službama da pomognu da se problem riješi”, poručila je ekipa MAG.\nIgra se završava 12. maja, u 22 sata, a najvrednije i najaktivnije srednjoškolce očekuju nagrade – učešće na omladinskim kampovima, razmjenama, festivalima u Crnoj Gori, Bosni i Hercegovini, Srbiji, Kosovu, Švajcarskoj i Danskoj.


Logo Amnesty International, ilustracija\n"Targetiranje novinara i nevladinih organizacija (NVO) apsurdnim optužbama za pranje novca i finansiranje terorizma, nesumnjiv je čin zastrašivanja i poslednje je u aktuelnoj u kampanji gušenja kritike od strane vlasti Srbije", izjavio je direktor međunarodna organizacija za zaštitu ljudskih prava Amnesty International (AI) za Evropu, Nils Muižnieks (Nils Muiznieks).\nU pisanoj izjavi, Muižnieks je naveo da takva vrsta istrage, za koju je rekao da je usmerena isključivo na one koji imaju kritički odnos prema vlasti, "umanjuje pravo na slobodu izražavanja i ugrožava slobodu medija". "Ova istraga mora biti prekinuta", naveo je Muiznieks.\nNa spisku, koji je 27. jula objavio informativni program Newsmax Adria (čiji se direktor Slobodan Georgijev takođe nalazi na njemu) ukupno je 37 organizacija ili udruženja i 20 pojedinaca koji su predmet interesovanja Uprave.\nVećina njih se - kako su pojedini i sami istakli u prvim reakcijama - finansira putem apliciranja za projekte, mahom od institucija ili država - članica Evropske unije.\nMinistar finansija Srbije Siniša Mali izjavio je 29. jula da "Uprava za pranje novca radi svoj posao" i da je neverovatno, kako se izrazio, "političko divljanje" pojedinih nevladinih organizacija i političara, nakon što je od banaka zatražen uvid u sve njihove transakcije.\n"Ne vidim zašto bi uvid u transakcije pojedinaca ili nevladinih organizacija bio problem, ukoliko se nešto ne krije", izjavio je Mali za TV Pink.\nSiniša Mali: Uprava za pranje novca radi svoj posao\n"Evropska komisija (EK) prati sa posebnom pažnjom informacije o spisku medijskih radnika, nevladinih organizacija i udruženja građana od strane Uprave za sprečavanje pranja novca pri Ministarstvu finansija Srbije", rekla je u sredu Ana Pisonero, portparolka EK koja je potvrdila da su institucije u Briselu zatražile dodatne informacije oko ovog pitanja od nadležnih organa.\n"Borba protiv pranja novca važan je stub integracije Srbije u EU, a istovremeno, jasno je da je osnaženo civilno društvo presudna komponenta svakog demokratskog sistema sto kao takvo mora da bude prepoznato i poštovano od strane državnih institucija”, poručila je Pisonero.\n"Organizacije civilnog društva i borci za ljudska prava imaju ključnu ulogu u podizanju svesti o građanskim i političkim pravima i mora im se omogućiti da slobodno rade", podvukla je portparolka EK Ana Pisonero.\nAmbasada SAD: Istraga izgleda selektivno\nSjedinjene Američke Države (SAD) su zabrinute zbog nečega što deluje kao "selektivna istraga o organizacijama civilnog društva i medijskim kućama koje se bave istraživačkim novinarstvom", saopštila je Ambasada SAD u Beogradu povodom odluke Uprave ministarstva finansija.\nDodaje se da Ambasada poziva Vladu Srbije da "ispunjava svoju ustavnu i međunarodnu obavezu da štiti osnovne slobode izražavanja, udruživanja i okupljanja, kao i da izbegava selektivnu primenu zakona u cilju pritiska na nezavisne organizacije".\n"SAD su uvek spremne da pomognu Srbiji na njenom putu ka članstvu u EU. Međutim, utisak da Beograd možda guši civilno društvo ili slobodu medija naškodiće ugledu Srbije i otežati njeno napredovanje ka tom visoko vrednom cilju", zaključuje se u saopštenju američke ambasade u Beogradu.\nNVO se u ranijim izveštajima ne navode kao pretnja\nU kopiji zahteva upućenom bankama, a u koji je javnost imala uvid, Uprava se poziva na član 73 Zakona o sprečavanju pranja novca i finansiranja terorizma, u kome se navodi da podatke o transakcijama ili novcu mogu da zahtevaju ukoliko "ocene da u vezi sa određenim transakcijama ili licima postoje osnovi sumnje da se radi o pranju novca ili finansiranju terorizma".\nDirektor Uprave za pranje novca Željko Radovanović je za informativni program Newsmax Adria u ponedeljak međutim naveo da se radi o "redovnim aktivnostima", objasnivši da je "cilj procena rizika od finansiranja terorizma, a ne sprovođenje bilo kakve istrage ili svrstavanje organizacija u red kriminalnih grupa".\n"Na osnovu takve procene, država treba da primeni pristup zasnovan na proceni rizika kako bi obezbedila da su mere za sprečavanje ili ublažavanje pranja novca i finansiranja terorizma srazmerne identifikovanim rizicima", stoji u objašnjenju na sajtu Uprave.\nKo je sve na listi Uprave za sprečavanje pranja novca?\nPoslednji dostupan izveštaj je iz jula 2018. godine. U tom dokumentu, objavljenom na internet stranici Uprave, navodi se da su pretnji od pranja novca najizloženiji sektori nekretnina, organizovanja igara na sreću i bankarski sektor, a da ih slede sektor menjača, kazina i računovođa.\nNevladin sektor se u izveštaju ne navodi kao pretnja.\nTakođe, u izveštaju Uprave iz 2018. godine piše i da je, na osnovu analiziranih podataka iz procesuiranih predmeta, prema obliku organizovanja najviše "prljavog novca" prošlo preko "privrednih subjekata u formi društva sa ograničenom odgovornošću". "Analiza procesuiranih predmeta, ukazuje da su najugroženija mala privredna društva i da je pretnja od pranja novca po njih daleko veća nego kod drugih oblika organizovanja", navode iz Uprave u pomenutom izveštaju.\n"Imajući u vidu brojnost radnji koje se preduzimaju u okviru organizovanih kriminalnih grupa, težinu krivičnih dela koja vrše, uključujući i krivična dela procenjena visokim stepenom pretnje od pranja novca, kao i visinu protivpravne imovinske koristi koju organizovane kriminalne grupe pribavljaju, smatramo da krivična dela organizovanog kriminala predstavljaju krivična dela visokog stepena pretnje za pranje novca", piše u zaključku Uprave.\nU zajedničkom saopštenju koje potpisuje više od 140 pojedinaca i predstavnika organizacija civilnog sektora i medija u Srbiji, postavlja se pitanje zašto se direktor Uprave pozvao upravo na član zakona koji nalaže da se "ovakva provera vrši za organizacije za koje postoje osnovi sumnje da su umešane u finansiranje terorizma".\n"Pošto su na spisku brojne organizacije i pojedinci koji se bave istraživačkim novinarstvom, zaštitom ljudskih prava, transparentnošću, filmskom produkcijom, razvojem demokratije, vladavine prava i dobročinstva, nameće se zaključak da je u pitanju politička zloupotreba institucija i opasan pokušaj daljeg urušavanja vladavine prava u Srbiji", upozorava se u saopštenju koje zajedno potpisuje "Civilno društvo i mediji neće odustati od borbe za demokratsku i slobodnu Srbiju", naglašava se u ovom saopštenju objavljenom 29. jula.\nI sva veća novinarska udruženja - Nezavisno udruženje novinara Srbije, Udruženje novinara Srbije, Nezavisno društvo novinara Vojvodine, Asocijacija nezavisnih elektronskih medija tražila su da se "objasni osnov" za takvo postupanje Uprave.\nKritike da se radi o "pokušaju diskreditacije" i "odmazde", iznelo je i više opozicionih političkih partija, koje su zatražile da se javnosti dostave dokazi za sumnju na osnovu koje je podnet zahtev za proveru računa uz pozivanje na Zakon o sprečavanju pranja novca i finansiranju terorizma.\n"To je normalna aktivnost bez ikakve političke pozadine", rekao je Mali dodavši da se na isti način prate tokovi novca i u Francuskoj i Nemačkoj.\nGovoreći za privatnu TV Pink, ministar Siniša Mali je rekao i da je Srbija pre nekoliko godina bila na sivoj listi FATF-a i da je tada bilo pitanje zašto je Srbija na toj listi.\n"U međuvremenu, u protekle dve godine, mnogo toga smo uradili u sprečavanju pranja novca i borbi protiv terorizma", rekao je ministar. On je naveo da Srbija radi sve što rade razvijene zemlje sveta kako bi se sprečilo pranje novca, kako bi se kontrolisali tokove novca i sprečilo finansiranje terorizma.\nSrbija skinuta sa liste zemalja u riziku od pranja novca i finansiranja terorizma\nPotpredsednik Skupštine Srbije u dosadašnjem sazivu, poslanik Socijalističke partije Srbije Đorđe Milićević, naveo je 28. jula u pisanoj izjavi koju je prenela agencija Tanjug, da je Uprava za sprečavanje pranja novca kontrolisala finansijske transakcije i ministre u vladi, što je, kako je rekao, bilo normalno. "Pred zakonom su svi jednaki, a institucije sistema su ustrojene na osnovu zakona", naveo je Milićević u pisanoj izjavi.\nPodsetimo i da je jedan od medija koji se našao na spisku Uprave, portal KRIK, u više navrata pisao da su Agencija za borbu protiv korupcije i Uprava za sprečavanje pranja novca ranije ukazivale na "više problematičnih novčanih transakcija aktuelnog ministra finansija Siniše Malog".\n"Zaštitnik građana nije upoznat sa razlogom zbog kojih je Uprava za sprečavanje pranja novca izabrala baš navedene medijske radnike, nevladine organizacije i udruženja građana ali će u okviru svojih nadležnosti pratiti ceo postupak", naveo je ombudsman u saopštenju.


Poljoprivrednicima na raspolaganju 4,5 miliona KM - Teglica.baTeglica.ba\nPoljoprivrednicima na raspolaganju 4,5 miliona KM\nObjavljeno: 12/01/202013:56 Updated: 18:59\nOve godine iz Budžeta TK planirana su 4,5 miliona KM za novčanu podršku poljoprivrednoj proizvodnji i ruralnom razvoju. Obzirom na izmirena dugovanja prema poljoprivrednicima, sredstva od 4,5 miliona KM su na raspolaganju za realizaciju ovogodišnje poljoprivredne proizvodnje.\nTakođer, do kraja januara 2020. godine za ostvarenu poljoprivrednu proizvodnju za više od 16 hiljada registrovanih poljoprivrednih gazdinstava u TK bit će isplaćeni poticaji iz 2019. godine, potvrdili su iz Ministarstva poljoprivrede TK.\n”Ono što je naša zadaća i svih onih koji stvaramo ambijent kroz novčane podrške jeste da pokušamo u dogovoru sa proizvođačima da idemo na povećanje proizvodnosti po grlu i po hektaru kako bi naši poljoprivredni proizvođači bili konkurentni. I mislim da su stvoreni uslovi u 2020. godini da se povećaju sredstva za kapitalna izdvajanja, kako iz Budžeta TK, tako iz Federacije”, rekao je Samid Šarac, pomoćnik ministra poljoprivrede, vodoprivrede i šumarstva TK.\nPrethodni post Previous post: Njemačka firma – Poziv za proizvodnju kornišona\nSljedeći post Next post: Džemil Halilović iz Visokog: Pčela je k'o zaljubljena mlada!


NUNS :: Vesti :: RSF: Da li sudije u Srbiji i Crnoj Gori štite novinare ili one koji ih napadaju / print=true\nNaslovna | Info | Vesti | RSF: Da li sudije u Srbiji i Crnoj Gori štite novinare ili one koji ih napadaju\nReporteri bez granica (RSF) pozvali su pravosudne organe Srbije i Crne Gore da se izbore sa nekažnjivošću napada na novinare i garantuju pravična i transparentna suđenja u slučajevima ubistva Slavka Ćuruvije i paljenja kuće Milana Jovanovića u Srbiji i "apsurdnih" optužbi za trgovinu drogom protiv novinara Jova Martinovića u Crnoj Gori, saopštila je ta organizacija.\nOni pitaju da li sudije u Srbiji i Crnoj Gori štite novinare ili one koji ih napadaju. RSF podseća da je prošla 21 godina od ubistva "istraživačkog novinara i eminentnog kritičara diktature Slobodana Miloševića" Slavka Ćuruvije, ali da neizvesnost i dalje postoji kada je reč o osudi njegovih ubica.\nRSF navodi da je za 7-9. jul zakazana sednica Apelacionog suda u Beogradu povodom žalbi osuđenih na, kako je nazivaju, "istorijsku presudu, bez presedana" iz aprila 2019. godine, kojom je specijalni sud u Beogradu proglasio krivim četiri bivša službenika Državne bezbednosti i osudio ih na zatvorske kazne u trajanju od 20-30 godina.\n"Postoji zabrinutost da bi Apelacioni sud mogao poništiti presudu i naložiti ponovno suđenje, ne samo zbog njihove žalbe već i žalbe tužilaštva, što je teško razumeti, s obzirom na težinu kazne," upozorava RSF.\n"Dvoje optuženih su u kućnom pritvoru, a ne u zatvoru i strahuje se da bi na ponovnom suđenju, uz pomoć uključenih obaveštajnih službi, mogli da dovedu u sumnju sve čvrste dokaze i svedočenja oko 100 svedoka koji su prikupljeni uprkos opstrukciji prethodnih vlada i protoka dve decenije," navodi RSF.\nIz te organizacije su ocenili i da su sporost i neefikasnost srpskog pravosuđa u ovom procesu ohrabrili one koji su u decembru 2018. podmetnuli požar u kući novinara Milana Jovanovića i upozoravaju da nije isključeno da će optuženi za to delo biti oslobođeni u nastavku suđenja zakazanog za kraj avgusta.\nNavode da je to ročište već odlagano na zahtev odbrane i podseća da su napadači menjali prethodno date iskaze kojima su prvobitno optuživali visokog funkcionera vladajuće SNS i bivšeg predsednika Beogradske opštine Grocka Dragoljuba Simonovića da stoji iza napada, nakon što je on pušten iz pritvora.\nRSF navodi da je Milan Jovanović izveštavao o Simonoviću zbog sumnji na korupciju.\n"Vrhunac cinizma je kada su advokati optuženog podvrgli Jovanovića "ponižavajućem ispitivanju" u sudnici o imovini koja mu je uništena u požaru, uz žalbe koje su prethodno podignute protiv Jovanovića sa ciljem da ga finansijski oslabe," navodi RSF.\nNaredni primer "pravde sa promenljivom geometrijom u regionu" Reporteri bez granica pronašli su u Crnoj Gori, gde je, kako navode, ta zemlja onemogućila pravo na pravično suđenje istraživačkom novinaru Jovu Martinoviću, tako što ga je 15 meseci držala u pritvoru.\n"To je ponovo stvorilo utisak da sudovi i tužilaštva primaju naređenja od političara," navodi RSF.\nMartinović je prvostepeno osuđen na 18 meseci zatvora po optužbama za šverc marihuane i kriminalno udruživanje. Viši sud u Crnoj Gori izasniće se o žalbama na presudu na sednici 6. jula.\n"Oprez je neophodan. Novinar je osuđen uprkos nepobitnim dokazima da su njegovi kontakti sa organizovanim kriminalom bili isključivo u vezi sa njegovim istraživačkim radom," upozorava RSF.\n"Sudovi moraju da uzmu u obzir dokaze elemente i svedočenja koja dokazuju nevinost Jova Martinovića. Njegova ponovna osuda bila bi znak nazadovanja Crne Gore u oblasti slobode štampe i poštovanja vladavine prava u trenutku kada se Crna Gora, zajedno sa Srbijom, nalazi u prvom redu u pregovorima za pristupanje Evropskoj uniji," izjavio je Pavol Salaj, šef kancelarije RSF za EU i Balkan.\n"U Beogradu, osuđujuća presuda za ubice Slavka Ćuruvije mora biti potvrđena, dok se za napad na kuću Milana Jovanovića brzo mora doneti sudska odluka, a kazne moraju biti dovoljno visoke da označe početak kraja nekažnjivosti zločina počinjenih protiv novinara u Srbiji," zaključio je Salaj.\nNa Svetskom indeksu medijskih sloboda Reportera bez granica Srbija se nalazi na 93, a Crna Gora na 105. mestu, od ukupno 180 zemalja.


KLUB SDA U SKS: POZIVAMO NAIDU HOTA-MUMINOVIĆ, MELIKU HUSIĆ-MEHMEDOVIĆ I ENVERA HADŽIAHMETOVIĆA DA NE PODLEGNU POLITIČKIM PRITISCIMA I NE ČINE KRIVIČNA DJELA | Hayat.ba\nTo predstavlja nastavak ustavne krize i potpunog pravnog haosa, a u koji je svojim neznanjem aktuelna većina u Skupštini KS uvukla cijeli Kanton Sarajevo.\nObzirom da ministarstva koja su ponovno osnovana donošenjem Zakonom o izmjenama i dopunama Zakona o organizaciji i djelokrugu organa uprave i upravnih organizacija Kantona Sarajevo, a koji je usvojen na 34. Radnoj sjednici Skupštine KS održanoj 07.04.2021. godine, počinju sa radom nakon stupanja na snagu Zakona, ministri koji su bili ranije imenovani u ministarstva koja su prestala da postoje nakon presude Ustavnog suda FBIH, ne mogu bez ponovnog imenovanja vršiti funkciju ministra. Jednostavno, Zakon o Vladi KS i Poslovnik o radu Skupštine KS, ne prepoznaju imenovanje na funkciju ministara prije uspostave ministarstva.\nIgnorisanjem potrebe za imenovanjem ministara ugrožava se funkcioniranje Kantona Sarajevo u veoma značajnim oblastima koje obuhvataju tri spomenuta ministarstva, te se time nanosi neprocjenjiva šteta interesima Kantona Sarajevo, čije se institucije i građani dovode u stanje potpune pravne nesigurnosti.\nKlub zastupnika SDA u Skupštini KS poziva premijera Edina Fortu da odmah i bez odlaganja predloži Skupštini KS imenovanje ministara u tri ponovo formirana ministarstvima. Pozivamo Kolegij Skupštine KS da hitno, u skladu sa Poslovnikom Skupštine, zakaže sjednicu na kojoj bi se izvršilo imenovanje ministara u navedenim ministarstvima.\nPozivamo Naidu Hota-Muminović, Meliku Husić-Mehmedović i Envera Hadžiahmetovića da uprkos političkim pritiscima ne čine krivična djela, tako što bi pristali da rade bez prethodno izvršenog imenovanja.\nOni, jednostavno, ne mogu vršiti funkciju ministra u Vladi Kantona Sarajevo bez da su imenovani nakon donošenja Zakona kojim su formirana ministarstva.\nDonošenje bilo kakvih odluka i akata, ili obavljanje bilo kakvih drugih radnji u svojstvu ministra, osim što je teško krivično djelo, može ozbiljno ugroziti zakonitost takvih akata, te nanijeti neprocjenjivu pravnu i finansijsku štetu Kantonu Sarajevo i njegovim građanima.


Kako će izgledati gradovi i opštine za 7 godina? Odgovor daju planovi razvoja jedinica lokalnih samouprava — Nemačka saradnja u Srbiji\nKako će izgledati gradovi i opštine za 7 godina? Odgovor daju planovi razvoja jedinica lokalnih samouprava\nPlan razvoja je dugoročni dokument razvojnog planiranja, koji za period od najmanje sedam godina usvaja skupština autonomne pokrajine, odnosno jedinice lokalne samouprave. On služi autonomnoj pokrajini i lokalnoj samoupravi da realno sagleda i opiše postojeće stanje u pogledu problema i razvojnih šansi, kao i da utvrdi prioritetne ciljeve razvoja. Plan razvoja sadrži podatke o stanju prirodnih resursa, infrastrukture, obrazovanja, socijalne zaštite, privrede, poljoprivrede, kulture, turizma i drugih oblasti važnih za život i rad. Na osnovu ovih podataka i u skladu sa potrebama građana i privrede, utvrđuju se prioritetni ciljevi razvoja kojima se stremi u budućem periodu.\nNa osnovu praktičnog iskustva u izradi plana razvoja za pet opština: Mali Zvornik, Kuršumlija, Sjenica, Petrovac na Mlavi i Bački Petrovac, izrađene su i Smernice za izradu planova razvoja jedinica lokalne samouprave, koje pružaju metodološko vođenje kroz izradu planova razvoja „korak po korak“. Smernice pomažu jedinicama lokalne samouprave da pripreme kvalitetan plan razvoja koji definiše stvarne, jasne i dostižne ciljeve, čije sprovođenje je moguće meriti i vrednovati. Izradu Smernica podržao je projekat nemačko-srpske razvojne saradnje Podrška reformi javne uprave, koji sprovodi GIZ.\nVlada Republike Srbije je na sednici održanoj 13. avgusta 2020. godine usvojila Uredbu o obaveznim elementima plana razvoja autonomne pokrajine i jedinice lokalne samouprave. Ona definiše obavezne elemente plana razvoja (uvod, pregled i analizu postojećeg stanja, viziju, prioritetne ciljeve razvoja, pregled i opis mera za ostvarivanje prioritetnih ciljeva razvoja, način sprovođenja i način praćenja sprovođenja plana razvoja) sa ciljem da se postigne usaglašenost u planiranju i izradi planova razvoja, kao i u praćenju sprovođenja i izveštavanju, što će imati za rezultat efikasnije planiranje i koordinaciju javnih politika.


Novi Sad: Uskoro konkurs za socijalne stanove u Kisačkoj i Momčila Tapavice - BGnekretnine blog\nNovi Sad: Uskoro konkurs za socijalne stanove u Kisačkoj i Momčila Tapavice\nKisačka ulica, Novi Sad, Novo naselje, novogradnja, socijalni stanovi, stambena agencija, stambena zgrada\nNovi Sad, Novosti, Socijalni stanovi 005 May 2019\nKonkurs za prodaju socijalnih stanova sagrađenih u Kisačkoj 55, kao i stanova u Momčila Tapavice bb gde je izgradnja zgrade u toku, biće raspisan u narednih nekoliko meseci.\nRadi se o stanovima koje će Grad prodavati po ceni nižoj od ekonomske na 240 rata, odnosno na 20 godina, da bi se omogućilo da do stana dođu i građani koji nemaju mogućnost da ih kupe po sadašnjim ekonomskim cenama.\nGradonačelnik Miloš Vučević kaže da će konkurs raspisati kada se sve pripremi u Upravi za imovinu i Stambenoj agenciji, tako da za sada ne mogu da govore o ceni kvadrata, mada je izvesno da će biti niža od tržišne.\n- Grad će ove stanove prodavati po cenama koje su niže od tržišnih i mi time ne diramo u privatni sektor koji zida i prodaje stanove. Ovo su stanovi koji će biti podrška, neću reći socijalno ugroženim, nego socijalno osetljivim kategorijama, odnosno stanovnicima koji ne mogu da kupe stanove na tržištu. Neće razlika u kvadratu biti 10 evra, biće značajnija, ali za sada ne mogu da iznosim taj podatak - naveo je gradonačelnik.\nNa Novom naselju, u Ulici Momčila Tapavice bb, u toku je gradnja prve lamele sa 27 jednoiposobnih i dvoiposobnih stanova prosečne veličine od 50 kvadrata, a na toj lokaciji biće ukupno šest lamela sa 173 stana. Vrednost radova je skoro 140 miliona dinara i izvode ih firme "M enterijer gradnja" iz Beograda i "INTEC" iz Novog Sada.\nGradonačelnik je dodao da će biti izdvojeno još oko 60 miliona dinara za II fazu radova da bi zgrada bila završena, kako se planira, u maju naredne godine. Vučević je naveo da Grad želi da svake naredne godine zida po jednu lamelu, ali će to dosta zavisiti od prihoda u budžetu.\nU Kisačkoj 55 je pre gotovo tri godine sagrađena zgrada sa 35 stanova površine od 25 do 83 kvadratna metra - jednosobnih, dvosobnih, dvoiposobnih i trosobnih stanova. Za tu zgradu u toku je konačno izdavanje upotrebne dozvole, jer je bilo tehničkih manjkavosti koje su otklonjene. Protiv vlasnika firme "GAT" koja je zidala zgradu podneta je krivična prijava zbog sumnje da je ponudu za javnu nabavku zasnovao na lažnim podacima. Prema poslednjim dostupnim podacima, istraga je još u toku.


KUSTURICA: Umesto Da Zaštite ćirilicu, Oni štite Homoseksualce Da Usvajaju Decu\nIzjava jednog od potpisnika peticije Koalicije za prirodnu porodicu i proslavljenog srpskog režisera, Emira Kusturice.\n„Sada se, pod maskom pandemije, obavlja ono što je čelnik Svetskog ekonomskog foruma u Davosu, Klaus Švab, nazvao „veliki reset“. Zapadne sile nastoje, skoro uniformno, da, preko svojih sredstava masovnog informisanja i na druge načine, sprovedu masovnu kampanju i faktički ostvare depopulaciju stanovništva. Na osnovu unakaženog marksizma oni stvaraju novu levičarsku orijentaciju, koja u život sprovodi sve što se može nazvati uništenjem država i malih naroda. O tome govori statistika. Srbi svake godine imaju 35 hiljada više umrlih nego rođenih, izvrši se 140 hiljada abortusa, a kod nas se vodi rasprava o zakonu o istopolnim brakovima.\nAko se kockice spoje, ispada da, čak i kad bi homoseksualci i lezbejke mogli da usvajaju decu, ostaje pitanje: a koju decu će usvajati? Svakako onu koja će, u sve većem broju, stizati sa Istoka, iz oblasti zahvaćenih „ratnim požarom“, i kojima su otvorene najmoćnije sile Zapada, da bi, po svemu sudeći, Zapadna Evropa bila uništena, sa čime se ona, na svaki mogući način, i slaže“.\nKusturica je dodao:\n„Da se nastavak raspada Jugoslavije zbiva u Srbiji, vidi se i po tome što mi nemamo zakon o zaštiti ćirilice. Ako se postavi pitanje – šta je važnije za Srbiju, zaštita ćirilice ili istopolni brakovi, odgovor je, naravno, – ćirilica. Ali se niko ne usuđuje da taj zakon donese, što jasno ukazuje na to da su magistralni pravci razvoja, uključujući vojsku, policiju i ostalo, određeni spolja, nisu samobitno srpski. Sve se to odvija pod različitim izgovorima“, zaključio je Kusturica.\nPrethodni tekstDr Danica Grujičić nastupala protiv vakcina, sad napada „antivakcinaše“\nSledeći tekstUŽIVO, SRBIJA KLJUČA: Frilenseri blokirali centar Beograda


Različite reakcije u Kongresu na Obamin govor\nReakcije u Kongresu na Govor o stanju unije predsednika Obame su mešovite\nAmerički zakonodavci su izrazili mešovite reakcije na Govor o stanju unije predsednika Obame, koji je posebno bio fokusiran na njegovu ekonomsku politiku i tekuće medjunarodne pregovore o iranskom nuklearnom programu.\nNakon sinoćnjeg govora u zgradi Kapitola ovde u Vašingtonu lider manjine u Predstavničkom domu, Nensi Pelosi, nazvala je govor predsednika Obame „moćnom vizijom prilika i prosperiteta za američke porodice“ i posebno podvukla njegove planove da pomogne srednjoj klasi.\nMedjutim, republikanci u Senatu koji su ove godine preuzeli većinu, doveli su u pitanje kako bi predsednik finansirao te inicijative.\nSenator Kori Gardner je izrazio protivljenje povećanju poreza.\nŠto se tiče Irana, predsednik Obama je rekao da bi nove sankcije „garantovale“ neuspeh pregovora, ali neki članovi Kongresa se zalažu za veći ekonomski pritisak.\nSenator Gardner smatra da je tekućim nastojanjima pruženo previše ustupaka Iranu, a da se nije dovoljno dobilo za uzvrat.\nDemokratski kongresmen Eliot Engel takodje želi dodatne sankcije koje su inače već nanele štetu iranskoj ekonomiji tokom proteklih nekoliko godina.\nRepublikanac Ed Rojs, na čelu Odbora predstavničkog doma za inostrana pitanja, takodje je kritkovao predsednikova nastojanja za borbu protiv globalnog terorizma, rekavši kako predsednik „želi da što pre proglasi pobedu nad džihadističkim grupama.“\nDemokratski kongresmen Dejvid Skot izrazio je slično nezadovoljstvo predsednikom kontraterorističkom politikom jer bi, kako kaže, voleo da je predsednik bio daleko agresivniji u ratu protiv radikalnog islamskog terorizma.\nDrugi su podržali predsednika Obamu, uključujući demokratsku senatorku Barbaru Bokser koja je rekla da je on „pokazao svoje liderstvo kad je govorio o Americi koja predvodi ujedinjeni svet u konfrontaciji protiv pretnje terorizma.“


Atmosfera u zadnjoj sedmici januara neće biti potpuno stabilna\nA. J. / Anadolija 25.01.2021\nHIDROMETEOROLOGIJA Federalni zavod objavio vremensku prognozu do 8. februara\nU narednom periodu mogu očekivati temperature ispod nule uz malo snijega\nMinimalne jutarnje temperature vaduha u Bosni varirat će od - 8 do - 2, na jugu zemlje od 0 do 5, a maksimalne dnevne između -3 i 3 u Bosni, u Hercegovini od 3 do 8 stepeni Celzijusa. U petak i za dane vikenda maksimalne temperature kretat će se od - 2 do 4 u Bosni, do 7 stepeni Celzijusa na području Hercegovine.\nMinimalne temperature vazduha biće u rasponu - 3 i 3 u Bosni, do 6 stepeni Celzijusa u Hercegovini. Maksimalne temperature kretaće se između 4 i 10 u Bosni, na jugu Hercegovine do 12 stepeni Celzijusa, zaključili su iz FHMZ-a.\nViše o temi Federalni hidrometeorološki zavod BiH\n13.01.2020 u 15:32\nStručnjaci: Olujni vjetar skidao krovove, puhao brzinom i do 100 kilometara na sat\n22.12.2019 u 19:30\nFederalni hidrometeorološki zavod BiH Vrijeme


by SASCO on November 30, 2011\n“Ove godine imamo najveću pokrivenost uvoza izvozom ikada i ona je na nivou većem od 60 odsto. Taj nivo je i dalje nedovoljan, ali ovaj pozitivan trend svakako ohrabruje i možemo da očekujemo u narednim godinama uravnoteženje našeg spoljnotrgovinskog bilansa”, rekao je Laganin na konferenciji za novinare u Vladi Srbije.\nOn je naveo da je u prvih devet meseci ove “krizne” godine ostvareno povećanje izvoza od čak 50 odsto u oblasti električnih mašina za domaćinstvo.\n“Ovo nas posebno ohrabruje, jer u strukturi našeg izvoza proizvodi sa višom dodatnom vrednošću dobijaju sve veću zastupljenost. Ova godina potvrđuje i da dugoročna orijentacija Srbije ka proizvodno-izvoznim stranim investicijama počinje da daje svoje prve rezultate”, istakao je Laganin.\nDirektor SIEPA je kazao da uvek imamo rast izvoza u oblasti hrane, pića i poljoprivrednih proizvoda i da je u periodu januar – septembar ostvaren rast od 43 odsto i da sa 2,7 milijardi dolara čini četvrtinu ukupnog izvoza, kao i da je u tom segmentu zabelžen suficit vredan 1,2 milijarde dolara.\nPrevious post: Ponovo slobodan izvoz psenice\nNext post: Jatropa (Jatropha) sirovo ulje za proizvodnju biodizela


London u Beogradu ovog vikenda - LookerWeekly.com magazin\nOvog vikenda, u subotu 5. marta, Beograđane očekuje velika zabava i bogat program za sve generacije, u okviru IDEA festivala „London u Beogradu“ koji će biti upriličen povodom otvaranja nove ekskluzivne prodavnice IDEA London u Ulici kralja Milana 28. Koncert Bajage i instruktora (12:20h), dečiji hor RTS – a, Dečija filharmonija, muzički nastup DJ Dade Selectah i benda The Best Beat samo su deo programa koji nas očekuje u Ulici kralja Milana, koja će ovim povodom biti zatvorena od Terazija do Slavije.\nSugrađane na IDEA festivalu, pored muzičkog programa očekuje bogat celodnevni sadržaj od 10h do 16h.\nProlaskom kroz ulaznu kapiju, posetioci će imati priliku da se zabave na devet lokacija, gde ih pored glavne bine očekuju Kids Stage, Graffiti Stage, Food Stage, London Stage, Duško Radović Stage, Flower stage i Sport Stage, kao i da učestvuju u nagradnim takmičenjima.\nOtvaranje prve iDEA London prodavnice u Beogradu, koja će izgledom i uslugom dočarati ambijent kupovine u Londonu, biće obeleženo svakodnevnim Matine žurkama u narednih nekoliko dana.\nAko do sada niste imali priliku da posetite London i osetite duh ove evropske metropole, sada imate priliku da u petak 4. marta, besplatnom vožnjom IDEINIM dabl-deker autobusom bar na kratko uživate u čarima Londona u Beogradu.\nDabl-deker autobus će saobraćati na nekoliko lokacija u gradu kao što su Trg Nikole Pašića, Muzej 25. maj, Hram svetog Save, Slavija, Trg Republike, Kalemegdan- pristanište i Hotel Hyatt Regency.


63. Međunarodni sajam tehnike i tehničkih dostignuća (UFI) : privredni-imenik.com\nOd 21. do 24. maja 2019. u pet hala Beogradskog sajma, pod sloganom „Vreme je za nove tehnologije“, održaće se najveći, najznačajniji i najreprezentativniji regionalni razvojno-tehnološki događaj te vrste u ovom delu Evrope, 63. Međunarodni sajam tehnike i tehničkih dostignuća.\nMeđunarodni sajam tehnike i tehničkih dostignuća pravo je mesto za promociju četvrte industrijske revolucije (Industrija 4.0). Reč je o digitalizaciji koja je unela revolucionarne promene u razvoj i način poslovanja kompanija, povećanje produktivnost i unapređenje konkurentnosti. Ovaj koncept ukazuje na nove mogućnosti i izazove, usmerava na prepoznavanje novih uticaja i posledica ubrzanih tehničko-tehnoloških dešavanja.\nSajam tehnike okuplja sve relevantne domaće i brojne strane izlagače, među kojima su i ključni promoteri tehničko-tehnoloških trendova u svetu. Koncepcijski akcenat Sajma je na inovacijama i novim tehnologijama, na „fabrikama budućnosti“ i industrijskoj automatizaciji, elektroenergetici i energetskoj infrastrukturi.\nSvoja tehničko-tehnološka ostvarenja demonstriraće i promovisati više od 600 direktnih i indirektnih izlagača, proizvodnih ili projektantskih kompanija, naučno-istraživačkih i obrazovnih institucija, start-up projekata i inovativnih pojedinaca iz tridesetak zemalja. Oko polovine ukupnog broja izlagača dolazi iz inostranstva.\nOve godine je za sajamski prostor (oko 16.000 m2) konkurisalo 30% više stranih kompanija nego domaćih. Primetna je veća zainteresovanost firmi iz Kine za promociju opreme i mašina. Ruska Federacija će posredstvom Ministarstva nauke i visokog obrazovanja Ruske Federacije, na najvišem nivou predstaviti domete i istraživanja svojih najuglednijih instituta u oblasti budućih efikasnih tehnologija. Premijerno nastupaju izlagači iz Finske i nekoliko uvozno-izvoznih kompanija iz Egipta. Sigurne su i nacionalne izložbe i grupni nastupi izlagača iz Češke, Austrije, Slovačke, Slovenije, Turske.\nSami izlagači predstaviće u svojim izlagačkim programima više od 100 inovacija i noviteta, najviše sektorima 3D tehnologija, robotike, CNC mašina, primene laserskih tehnologija, obrade plastike, automatizacije proizvodnih procesa, mernih instrumenata, alata. Pri tome, oko polovine prijavljenih inovacija odnosi se na domaće firme.\nGotovo svi najvažniji državni i obrazovni činioci u promociji inovacija i naučnih, tehničko-tehnoloških istraživanja od Ministarstva, nauke, tehnologije i tehnološkog razvoja, preko Fonda za inovacionu delatnost, Centra za promociju nauke ili Naučno-tehnološkog parka, do najznačajnijih obrazovnih i naučno-istraživačkih instituta i institucija, daće svoj pečat i u izlagačkom i u okviru izuzetnog stručnog pratećeg programa Sajma tehnike.\nIzlagačima i poslovnim posetiocima Sajma tehnike namenjen je B2B poslovni portal Talk B2B. Registracija na ovom portalu omogućava Vam besplatnu promociju kompanije i mogućnost zakazivanja sastanaka sa potencijalnim poslovnim partnerima.\n63. Međunarodni sajam tehnike i tehničkih dostignuća održava se u halama 1, 1A, 2, 3, 3A i otvorenom prostoru Beogradskog sajma. Radno vreme sajma biće od 10 do 18 časova. Cena pojedinačne ulaznice je 400 dinara, poslovna propusnica je 1.500 dinara, grupne ulaznice koštaju 300 dinara, ulaznice za đake i studente su 100 dinara, a parkiranje u sajamskom krugu plaća se 150 dinara po satu.\nViše informacija potražite na sajtu Beogradskog sajma, organizatora Sajma tehnike >>>


Takmičenja ekipa prve pomoći\nZa mnoge koji žele da se ozbiljnije posvete učenju prve pomoći, Crveni krst Srbije svake godine organizuje takmičenja ekipa prve pomoći u dve uzrastne kategorije: Omladina (deca i mladi od 16 do 30 godina) i Podmladak (školska deca od 10 do 15 godina starosti). Takmičenja se organizuju od školskih, opštinskih, gradskih, pokrajinskih i međuregionalnih do državnog takmičenja. Pobednička ekipa u kategoriji Omladine ima priliku da predstavlja našu zemlju na Evropskom takmičenju u pružanju prve pomoći.\nSa ponosom želimo da istaknemo naše pobede na Evropskom takmičenju, koje su plod velike posvećenosti učenju prve pomoći i razvoju veština iz ove oblasti:\n2006. godine u Italiji,\n2007. godine u Irskoj,\n2008. godine u Velikoj Britaniji,\n2009. godine u Nemačkoj i\n2016. godine u Sloveniji.\nCrveni krst Srbije je 2010. godine bio i domaćin Evropskog takmičenja u prvoj pomoći u Beogradu i tom prilikom smo ugostili preko 800 učesnika iz 27 zemalja Evrope.\nOvakvi izuzetni uspesi mladih volontera u oblasti prve pomoći učinili su da prva pomoć Crvenog krsta Srbije bude jedna od vodećih u Evropi.\nPosebno bismo istakli i nezaboravna druženja i prijateljstva koja se sklapaju u okviru obuka, kampova i takmičenja ekipa prve pomoći. Smatramo da se u zdravom i pozitivnom okruženju i atmosferi, bolje i efikasnije uči i radi, a sve ovo potvrđuju i gore navedeni uspesi.\nUkoliko ste zainteresovani da naučite prvu pomoć i postanete deo našeg tima, obratite se organizaciji Crvenog krsta u opštini u kojoj stanujete, radite ili se školujete. Naši predavači i instruktori prve pomoći uvek su spremni da vas upute u sve veštine i „tajne“ kojima možete spasiti nečiji život.\nUnapred se radujemo i želimo dobrodošlicu našim budućim članovima.


SZO: Evropa ponovo epicentar pandemije uprkos vakcinama - Politički.rs\nSZO: Evropa ponovo epicentar pandemije uprkos vakcinama\nNajviši zvaničnici Svetske zdravstvene organizacije (SZO) izjavili su danas da je broj novih infekcija korona virusom u Evropi u poslednjih mesec dana povećan više od 50 odsto.\nTo Evropu čini svetskim epicentrom pandemije uprkos velikom broju datih i dostupnih vakcina.\nU Evropi je prethodne nedelje registrovano gotovo 1,8 miliona novozaraženih, što je povećanje od šest odsto, i 24.000 smrtnih ishoda, što je rast od 12 odsto.\nTo je peta uzastopna nedelja kako u Evropi raste broj novih infekcija i jedini je region u svetu koji beleži povećanje novozaraženih.\nDirektor SZO za vanredne situacije Majkl Rajan pozvao je evropske vlasti da više učine na smanjenju broja nevakcinsanih.\nSa druge strane, generalni direktor SZO Tedros Adanom Gebrejesus rekao je da bi zemlje koje su vakcinisale više od 40 odsto stanovništva trebalo da doniraju vakcine zemljama u razvoju čiji gradjani čekaju da prime prvu dozu.\n“Ne bi više trebalo davati ‘buster’ doze vakcina, osim osobama sa oslabljenim imunitetom”, rekao je Tedros.\nViše od 60 zemalja počelo je da daje “buster” doze vakcina u iščekivanju novog talasa pandemije.\nDirektor SZO za Evropu Hans Kluge izrazio je “ozbiljnu zabrinutost” zbog sve većeg broja novih infekcija.\n“Evropa je ponovo epicentar pandemije, kao i pre godinu dana”, rekao je Kluge.\nOn je upozorio da su stope hospitalizacije zaražnih korona virusom više nego udvostručene u protekloj nedelji i predvideo da bi u Evropi, u slučaju nastavka tog trenda, do februara moglo da umre još 500.000 ljudi od posledica zaraze.\nIvanuša: Neće biti preporučena vakcinacija dece pre nego što se završe klinička testiranja\nFrancuska objavila tronedeljno zatvaranje škola, zabranu putovanja u zemlji\nSZO: Virus sigurno nije pobegao iz laboratorije\nTagged: KORONAVIRUS, PANDEMIJA, SZO


U toku trajanja pandemije korona virusa, Njegovo veličanstvo car obratio se putem video poruke povodom Nove godine, govorivši da se „Najsrdačnije moli da ćemo svi, njegujući dalju sponu između ljudi, dijeliti bol i podržavati jedni druge, kako bi prevazišli ovu izuzetno tešku situaciju“.\nOvom prilikom, na Nacionalni dan Japana, želio bih da sa moje strane uputim poruku svim ljudima Crne Gore.\n2019. godine, prilikom ceremonije ustoličenja Njegovog veličanstva cara, kao i na Olimpijskim igrama u Tokiju prethodne godine, upriličeni su sastanci među najvišim državnim zvaničnicima Japana i Crne Gore. Imao sam priliku da se sopstvenim očima uvjerim u dalje poboljšanje odnosa naših dviju zemalja zahvaljujući međusobnim posjetama na visokom nivou poslednjih godina. Nadam se da će se ovakve posjete nastaviti i u ovoj godini.\nNa polju ekonomije, počevši od kompanije Daido Metal Kotor i proaktivnog razvoja poslovanja japanskih preduzeća, odnosi dviju zemalja ostvarili su postojan napredak. I ove godine nastavićemo da pružamo podršku neophodnu za dalji razvoj poslovanja japanskih kompanija, kao i da razvijamo inicijative u cilju povećanja njihovih investicija.\nOpet, na polju razvojne saradnje, naša zemlja nastavila je sa obezbjeđivanjem besprovatne pomoći, razvijanjem projekata tehničke saradnje koju obuhvataju donaciju opreme i razvoj ljudstva, projekata za osnovne potrebe stanovništva usmjerenih ka lokalnim samoupravama, zdravstvenim i obrazovanim ustanovama, kao i nevladinim organizacijama širom Crne Gore, donacijama medicinske opreme kao protivmjera širenju　korona virusa, kao i drugim. I ove godine, aktivno ćemo sprovoditi različite vrste pomoći i nastaviti da doprinosimo razvoju ekonomije Crne Gore.\nTako, pod smjernicama Vlade Japana koje podržavaju društvene i ekonomske reforme zemalja Zapadnog Balkana koje streme Evropskoj uniji, a usmjeravajući posebnu pažnju na bogate turističke resurse Crne Gore, Japan nastavlja sa promocijom visoko kvalitetnih inicijativa sa fokusom na budućnost ove zemlje.\nNa Olimpijskim i Paraolimpijskim igrama u Tokiju prethodne godine, reprezentativci vaterpolo tima Crne Gore imali su pripreme u gradu Kašivazaki, gdje je, unutar sadržajnih prilika za trening, ostvarena međunarodna razmjena sa gradom domaćinom. Grad Kašivazaki je riješen da se naša međunarodna razmena putem vaterpola nastavi, te očekujem dalje unapređenje saradnje Japana i Crne Gore putem sporta.\nU svetu, i dalje se osjeća veliki uticaj infekcija omikronom i drugim sojevima korone. Iskreno priželjkujem da se ovakva situacija primiri u najbržem mogućem roku, a razmjena između ljudi, koja predstavlja kamen temeljac dobrog prijateljstva, vrati u normalu.\nNa kraju, od srca se molim za sve veći razvitak Crne Gore, kao i zdravlje i sreću svih njenih stanovnika.\nAmbasador Japana u Crnoj Gori, KACUMATA Takahiko


Lepota ćirilice na foto-konkursu - PressLider.rs\n7. maja 2021. 7. maja 2021. Marina Trmčić\t0 Comments Ćirilična baština\nBajina Bašta. – Varoš kraj Drine, gde se u proleće ustalila “Ćirilična baština“ posvećena ćirilici, sprema se za treće izdanje te manifestacije. Održava se u Bajinoj Bašti od 21. do 24. maja, sa nizom sadržaja, od kojih je prvi već zaživeo.\nKaligrafsko pisanje na prošlogodišnjoj Ćiriličnoj baštini, foto: S. Jovičić\nReč je o foto-konkursu “Ćirilica uvek sa mnom“, otvorenom za sve ljubitelje fotografije i poklonike ovog pisma. Po rečima Siniše Spasojevića, predsednika Organizacionog odbora “Ćirilične baštine“, cilj raspisanog konkursa je da se naprave fotografije kojima se na kreativan i zanimljiv način promoviše ćirilica, potreba za njenim stalnim korišćenjem i lepota našeg jezika.\n– Pozivamo zainteresovane da puste mašti na volju, koriste ćirilicu i šalju nam lepe fotografije. Autore onih najboljih, koje će biti štampane i predstavljene tokom trajanja treće “Ćirilične baštine“, očekuju diplome i poklon paketi manifestacije – najavljuje Spasojević za “Politiku“, kojoj je ovde maja 2020. uručena tada ustanovljena “Ćirilična darovnica“. Naš list je prvi dobitnik ove nagrade, i to “za izuzetan doprinos i naročite zasluge u očuvanju i promociji ćirilice i negovanju srpskog jezika i pisma“.\nJavni čas kaligrafije na prošlogodišnjoj Ćiriličnoj baštini, foto: S. Jovičić\nNa foto-konkurs “Ćirilica uvek sa mnom“ autorske fotografije sa prijavom potrebno je poslati do 12. maja na e-adresu cirilicnabastina@gmail.com (sa naznakom za foto-konkurs). Jedan autor može dostaviti najviše tri originalna fotosa, u digitalnoj formi (JPEG formatu), visokog kvaliteta. Izbor najboljih obavlja se ocenama stručnog žirija, kao i javnim glasanjem o svim pristiglim radovima na fejsbuk stranici “Ćirilične baštine“ (jedno sviđanje, jedan glas) do 19.maja.\n← Dan sporta, radosti i prijateljstva: Čačak i ove godine domaćin Sportskih igara mladih\nPočela isplata za program „Moja prva plata“ za april →


Kancelarija visokog predstavnika u BiH /OHR/ za dvije i po decenije postojanja na plate svojih šefova i ostalog osoblja, te na tekuće troškove, potrošila je više od 300 miliona KM, piše “Glas Srpske”.\nPrema zvaničnim podacima sa sajta OHR-a, ovogodišnji budžet te institucije je 5.327.627 evra ili oko 10.400.000 KM, što okvirno pokazuje da je za 25 godina potrošeno 260 miliona KM.\nMeđutim, ako se zna da je ranijih godina budžet OHR-a bio i višestruko veći od ovogodišnjeg, jasno je da su zemlje donatori, koje svojim sredstvima finansiraju rad Kancelarije, za te namjene izdvojile više od 300 miliona KM.\nDelegat SNSD-a u Klubu Srba Doma naroda BiH Dušanka Majkić kaže da ne bi bio problem što je potrošen toliki novac da je OHR mandat koji mu je povjeren iskoristio na pravi način i napravio vidljive rezultate.\nMajkićeva je navela da Savjet za sprovođenje mira /PIK/ treba pitati da li su zadovoljni rezultatima onoga za šta su njihove zemlje izdvojile toliki novac.\n“Vjerujem da će vam iz OHR-a odgovoriti da mir nije nipošto skup i s tim se slažem, ali ako je mandat visokih predstavnika da doprinose izgradnji mira, smatram da bi mnogo veći doprinos tom cilju dali da su pomogli i ohrabrili neke strane investitore da dođu u BiH”, istakla je Majkićeva.\nPolitikolog Ljubinko Jović kaže da je 25 godina poslije potpisivanja Dejtonskog mirovnog sporazuma više nego jasno da su sredstva potrošena na rad OHR-a mogla da se iskoriste na drugi način, koji bi dao opipljivije rezultate i nešto od čega bi građani imali koristi.\nPrema zvaničnim podacima, OHR u BiH finansira se na način da EU izdvaja 54 odsto, SAD 22, Japan 10, Kanada tri, Organizacija islamske konferencije 2,5, Rusija 1,2 i ostali 6,9 odsto.\n“To znači da je EU za rad OHR-a do sada izdvojila oko 160 miliona KM, SAD oko 65, a Japan 30 miliona KM”, navedeno je u tekstu.\nJutros u Mostaru izvršen bombaški napad\nKATASTROFALNE VIJESTI DOLAZE IZ NJEMAČKE Korona se vratila na velika vrata


Šest ugovora za naftu i gas | Ekonomist\nParlament je juče završio raspravu o predlogu odluke o dodjeli koncesija za proizvodnju ugljovodonika u podmorju za dva bloka kompaniji Energean, o čemu će se naknadno izjasniti. Poslanicima su dostavljeni i predlozi ugovora o koncesiji, zajedničkim operacijama i računovodstvu.\nTo je finale tenderskog postupka koji je počeo prije tri godine, a predsjednik Odbora za ekonomiju dr Vujica Lazović (SD) je kazao da je Energean obavezan da prije svakog istraživanja pribavi ekološku saglasnost i poštuje sve ekološke zakone.\nMinistarka ekonomije Dragica Sekulić je rekla da Energean ima 35 godina iskustva proizvodnje nafte i gasa u podmorju Grčke, bez negativnog uticaja na ekosistem i razvoj turizma. Podsjetila je i da je parlament u junu ove godine dodijelio koncesiju kompanijama Eni i Novatek za četiri bloka.\n– Sa ovim ćemo imati ugovore za šest blokova, ma kompletna oblast je uređena zakonima po ugledu na najbolju svjetsku praksu, kazala je ministarka i podsjetila da je javnim pozivom određeno 13 blokova površine 3.100 kvadratnih kilometara.\nV.d. direktora Uprave za ugljovodonike Vladan Dubljević je kazao da je garancija za radni program Enija i Novateka bila 85 miliona eura.\n– To znači da će te dvije kompanije u naredne četiri godine rizikovati blizu sto miliona. To su veliki rizici i važno je da su svi na strani koncesionara, a država u tome ne snosi nikakav rizik objasnio, je Dubljević i dodao da će, ako se krene sa proizvodnjom, 54 odsto profita pripasti Crnoj Gori, kao i koncesiona nadoknada od 62 do 68 odsto neto profita.\nOdgovarajući na pitanje Filipa Vukovića (DPS), Dubljević je kazao da država nema kapaciteta da sama uđe u eksploataciju nafte.\nGlasanje o 38 tačaka, o kojima je završena rasprava, među kojima je i budžet za 2017. sa sanacionim planom, trebalo bi da počne danas. Parlament će se odrediti i prema amandmanima među kojima je DPS-ov da se izdvajanje za političke partije smanji sa 0,6 na 0,5 odsto, čime bi se uštedjelo 863.000 eura. Na dnevnom redu su i prijedlozi o smanjenju naknade za majke sa troje i više djece za 22 i 25 odsto, kako je predložila Vlada, odnosno za 14 odsto po prijedlogu LS. Poslije dogovora sa sindikatom Vlada je predložila tromjesečno odlaganje obustave obračuna minulog rada za zaposlene u javnoj administraciji. Glasaće se i o prijedlozima izmjena zakona o zaradama u javnom sektoru, o socijalnoj i dječijoj zaštiti, o porezu na zarade, o PDV-u, akcizama, o reprogramu poreskog potraživanja i o finansiranju političkih partija…\nOznake Breaking dr Vujica Lazović Dragica Sekulić Vladan Dubljević


Odlična igra Milića nije bila dovoljna za najsjajnija odličja - SportJunior\n18. aprila 2017. Maja Vasić\tbadminton\nSrpski reprezentativac Luka Milić, u paru sa Bugarinom Danijelom Nikolovim, stigao je među 16 najboljih dublova na Evropskom prvenstvu za juniore koje je od 12. od 16. aprila 2017. održano u francuskom Muluzu uz učešće preko 250 takmičara i takmičarki iz 40-tak zemalja. Milić i Nikolov su u meču koji je vodio u četvrtfinale s 21:9, 21:14 izgubili od sjajnog engleskog para Maks Flim, Kalum Heming, potonjih osvajača titule evropskihh viceprvaka. Prethodno, njih dvojica su u prvom kolu bili bolji od norveške kombinacije Markus Bart, Herman Imset s 21:15, 21:1, dok su u šesnaestini finala savladali Slovake Andreja Antošku i Ričarda Smatlaka s 21:16, 21:15. U singlu Milić je preskočio prvo kolo, a u drugom je ubedljivo pobedio Belorusa Ilju Larušina s 21:13, 21:9. U borbi za plasman među 32 najbolja igrača Starog kontinenta, posle velike borbe, poražen je od domaćeg takmičara Lea Rosija s 21:18, 21:14.\n“Rezultatski Milićev plasman bi trebalo da izazove određeno nezadovoljstvo, ali on je odigrao svoj najbolji badminton od kada ga ja treniram. Malo sportske sreće je trebalo da sada pričamo o mnogo većem uspehu. Ovo jeste bila prilika da Milić „materijalizuje“ svoja dugogodišnja ulaganja i odricanja i potvrdi ono što već cela Evropa i svet zna. Međutim, velika takmičenja, na žalost, ne pružaju drugu priliku. Ipak, siguran sam da će već ove godine biti još mnogo pozitivnih vesti o njegovim rezultatskim uspesima“, kazao je glavni trener badminton reprezentacija Srbije Milan Barbir.\n← Održan prolećni kros\nTri srpske ekipe na vaterpolo turniru „Tomo 2017“ →\nSuperiorno do trofeja u Pečuju, Lukić najbolji igrač turnira\n28. novembra 2016. Maja Vasić


KRUŠEVAC: ODRŽANA DEVETA SEDNICA SKUPŠTINE GRADA – KRUŠEVAC.LINK\nOvde si trenutno: Home / DRUŠTVO / KRUŠEVAC: ODRŽANA DEVETA SEDNICA SKUPŠTINE GRADA\nSkupština grada Kruševca na svojoj 9. sednici usvojila je Odluku o izvršenju budžeta grada za prvih 6 meseci ove godine. Lokalni parlament razmatrao je predloge i odluke iz 70 tačaka dnevnog reda. Procenat izvršenja budžeta za prvu polovinu godine je 51,6%, istakao je predsednik kruševačke Skupštine Predrag Vukićević.\nSkupština je dala saglasnost na odluku o podizanju spomenika Vojnik, Plamen i Orden slobode u Kruševcu. Kako stoji u predlogu, spomenik se podiže u čast poginulim vojnicima Crvene armije prilikom oslobođenja grada u Drugom svetskom ratu. Spomenik će biti postavljen na lokaciji pored spomenika Crvenoarmejcima na delu parcele predviđene Planom detaljne regulacije “Sportsko regreativnog centra Rasina”.\nJedna od tačaka dnevnog reda bila je i Plan generalne regulacije “Ribarska banje”, prema kom se “utvrđuju prioritetne aktivnost i mere za postizanje ravnomernog prostornog razvoja”, što se odnosi na podizanje nivoa kvaliteta života, izgradnju komunalne i saobraćajne infrastrukture i objekata javnih službi, preko aktiviranja postojećih i izgradnje novih radnih zona, turističkih lokacija, do unapređivanja kvaliteta života na selu.\nLokalni parlament potvrdio je prestanak mandata Glavnom gradskom urbanisti i imenovao novog. Na funkciju Glavnog gradskog urbaniste imenovan je Vojkan Tutulić dosadašnji direktor Direkcije za urbanizam i projektovanje.


Primjena metodologije "Lažno slobodan" u nastavnom procesu\nU saradnji sa Zavodom za javno zdravstvo SBK, Centrom za socijalni rad Travnik i Centrom za mentalno zdravlje Travnik, Centar za edukaciju mladih uspješno je realizovalizovao i drugi ciklus obuke prosvjetnih radnika na temu primjene metodologije “Lažno slobodan” u nastavnom procesu.\nPredstavnici OŠ “Nova Bila”, OŠ “Mehurići”, OŠ “Vitovlje”, KŠC “Petar Barbarić” Travnik, MSŠ “Travnik” i SŠ “Novi Travnik” tokom trodnevnog treninga upoznali su se sa ovim inovativnim pristupom prevenciji konzumiranja alkohola među djecom i mladima, te razmatrali koji su to modaliteti njegove primjene u nastavi.\nKako bi učesnici iskustveno prošli teme koje ova metodologija obrađuje, naši treneri su organizovali interaktivne sesije, tokom kojih je grupa sagledavala problem konzumiranja alkohola među djecom i mladima sa različitih aspekata, a posebno kroz društvene konstrukte koji se generacijama grade oko alkohola i prenose na mlađe, koji imaju pogrešnu sliku o alkoholu i ne vide ga kao prijetnju zdravlju. Razgovarali smo i o moći marketinga i reklama alkoholnih pića, te njihovog snažnog uticaja na mlade, koji nisu u stanju analizirati poruku kojoj su izloženi, jer su reklame napravljene tako da budu zanimljive i pritom afirmišu konzumiranje alkohola.\nStručnu podršku na ovu temu pružili su nam i predstavnici Zavoda za javno zdravstvo, Centra za socijalni rad i Centra za mentalno zdravlje, koji su ovaj problem predstavili iz domena svog djelovanja i prakse, ali i otvorili mogućnost saradnje sa obrazovnim ustanovama i našeg zajedničkog djelovanja na prevenciji konzumiranja alkohola među djecom i mladima.\nUčesnici su program ocijenili kao veoma koristan, jer ovu temu obrađuje na nesvakidašnji način, ne naređuje niti nameće mladima određeno ponašanje, nego im daje objektivne informacije o alkoholu i navodi ih na razmišljanje i donošenje informisanih odluka. Budući da su se i sami prvi put susreli sa ovakvim pristupom, spremni su ga primijeniti u svojim školama, te se program tamo i nastavlja kroz radionice koje će realizovati sa učenicima. Za potrebe održavanja radionica dobili su i priručnike za relizaciju programa, a sve što su naučili podijelit će i sa svojim kolegama, kako bi što veći broj učenika dobio priliku za učešće u programu.


JP Ceste FBiH ulažu dodatna sredstva za ubrzanje sanacije tunela "Vranduk"\n"Mi smo u septembru počeli radove, a nedugo nakon toga, po preporuci projektanta, promet je bio preusmjeren regionalnom cestom od Nemile do Zenice, što je, nažalost, uzrokovalo jako puno problema", podsjetio je Pravdić, koji je dodao kako su, zbog činjenice da ta cesta nije mogla izdržati promet, nakon mjesec i po dana morali pristupiti naizmjeničnom prometu kroz tunele.\n"Premijera smo upoznali da ćemo, u dogovoru s izvođačem radova skratiti rokove. Planiramo ad se radovi završe u trećem mjesecu iduće godine.\nPlaniramo uložiti dodatna sredstva da izvođač radova prilagodi tehnologiju rada da nemamo totalne obustave prometa, što je bilo predviđeno na četiri mjeseca, a što bi totalno uništilo regionalnu prometnicu i ljudima koji žive pored te ceste stvorili dodatne probleme", kazao je Pravdić. On dodaje kako će od septembra puštati saobraćaj u oba smjera.\n"Samo u večernjim satima, od 22 sata do ujutro, bit će predviđeno da se promet odvija naizmjenično. Kada se bude montirala oprema, rasvjeta...Moramo se strpiti još ova tri mjeseca", kaže Pravdić.\n"Direktor je, zaista, reagirao i mislim da je sastanak bio uspješan. Posebno je bio uspješan, jer su bili prisutni i predstavnici lokalne zajednice, mjesnih zajednica kroz koje prolazi zaobilaznica", ističe premijer Ganić, koji dodaje kako su svi shvatili ozbiljnost problema te da su morali dogovoriti konkretene poteze koji će barem malo unaprijediti postojeću situaciju, zbog koje trpe i privrednici.\n"Na kraju, kada se sve završi, želimo da se što bolje sanira regionalni put da bi stanovnicima naselja kroz koje prolazi zaobilaznica, a nakon sve ove patnje, ostao lijep i uređen put", kazao je Ganić, koji je istakao potrebu bolje koordinacije, jer je konstatirano da je ona loša te da će boljom koordinacijom biti i veći nivo razumjevanja.


25. maj je Svetski dan izazova\nU ovu tradicionalnu manifestaciju, koju u Palanci sprovodi Opštinski centar za razvoj sporta, uključene su bile osnovne škole\n25. maj se obeležava kao Svetski dan izazova, i ima za cilj promovisanje fizičke aktivnosti u trajanju od najmanje 15 min. Ova manifestacija se u Srbiji obeležava od 1994. godine, u organizaciji asocijacije „Sport za sve Srbije“, a pod pokroviteljstvom Ministarstva omladine i sporta.\nU današnji Svetski dan izazova koji u Palanci organizuje Opštinski centar za razvoj sporta bile su uključene i osnovne škole.\nPrema rečima Velimira Jevtića, iz palanačkog Centra za razvoj sporta, ova tradicionalna manifestacija koja se već godinama sprovodi u našem gradu ima za cilj da podigne svest svih građana, od 7 do 77 godine, o važnosti fizičke aktivnosti.\nOve godine Svetski dan izazova obelaževa se pod sloganom „Vratite svoje ulice, vratite svoju budućnost!“, a svoje učešće u ovoj tradicionalnoj manifestaciji uzeli su nastavnici i učenici OŠ "Olga Milošević.“


Ambasada Rusije: Izjava senatora SAD o nuklearnom napadu nepromišljena – čije interese on promoviše? - 09.12.2021, Sputnik Srbija\nAmbasada Rusije: Izjava senatora SAD o nuklearnom napadu nepromišljena – čije interese on promoviše?\nAmbasada Rusije u SAD nazvala je nepromišljenim izjave republikanskog senatora Rodžera Vikera o mogućoj upotrebi nuklearnog oružja protiv Rusije zbog situacije... 09.12.2021, Sputnik Srbija\n„Ovakve izjave su neodgovorne. Savetujemo svim neprosvećenima da uzmu i pažljivo pročitaju zajedničku izjavu predsednika Rusije i Sjedinjenih Američkih Država od 16. juna 2021. godine. U tom dokumentu se potvrđuje privrženost dveju zemalja principu da u nuklearnom ratu ne može biti pobednika i da on nikada ne sme biti pokrenut...“, navodi se u saopštenju ambasade na Fejsbuku.Diplomatska misija je istakla da američki političar koji radi u zakonodavnom telu „ne dolikuje da se šali sa nuklearnim oružjem“.Ambasada se takođe upitala čije interese promoviše senator iz Misisipija – Ukrajinaca ili vojno-industrijskog kompleksa Sjedinjenih Američkih Država – u svetlu činjenice da se u njegovoj državi nalaze filijale „Lokhid Martina“, „Nortrop Grumana“, „Rejteona“, „Dženeral atomiksa“ i drugih.Viker je u intervjuu za „Foks njuz“ preporučio američkom lideru Džozefu Bajdenu da razmotri mogućnost preventivnog nuklearnog udara u slučaju zaoštravanja situacije.Kijev i zapadne države u poslednje vreme izražavaju zabrinutost zbog navodnog intenziviranja „agresivnih dejstava“ Rusije u blizini granica Ukrajine. Portparol Kremlja Dmitrij Peskov izjavio je da Rusija premešta trupe unutar svoje teritorije i po sopstvenom nahođenju. Prema njegovim rečima, to nikome ne preti i ne treba nikoga da brine. Moskva je više puta izražavala zabrinutost zbog povećavanja snaga NATO-a u Evropi. Kremlj je isticao da Rusija ni za koga ne predstavlja pretnju, ali da neće zanemarivati dejstva koja su potencijalno opasna po njene interese.\nrusija, ukrajina, sad, nuklearni udar, rusija – politika, rusija – vojska i naoružanje\n07:24 09.12.2021 (Osveženo: 07:38 09.12.2021)\nCC0 / / Američke nuklearne rakete "Peršing II"\nAmbasada Rusije u SAD nazvala je nepromišljenim izjave republikanskog senatora Rodžera Vikera o mogućoj upotrebi nuklearnog oružja protiv Rusije zbog situacije oko Ukrajine.\n„Ovakve izjave su neodgovorne. Savetujemo svim neprosvećenima da uzmu i pažljivo pročitaju zajedničku izjavu predsednika Rusije i Sjedinjenih Američkih Država od 16. juna 2021. godine. U tom dokumentu se potvrđuje privrženost dveju zemalja principu da u nuklearnom ratu ne može biti pobednika i da on nikada ne sme biti pokrenut...“, navodi se u saopštenju ambasade na Fejsbuku.\nDiplomatska misija je istakla da američki političar koji radi u zakonodavnom telu „ne dolikuje da se šali sa nuklearnim oružjem“.\nAmbasada se takođe upitala čije interese promoviše senator iz Misisipija – Ukrajinaca ili vojno-industrijskog kompleksa Sjedinjenih Američkih Država – u svetlu činjenice da se u njegovoj državi nalaze filijale „Lokhid Martina“, „Nortrop Grumana“, „Rejteona“, „Dženeral atomiksa“ i drugih.\nViker je u intervjuu za „Foks njuz“ preporučio američkom lideru Džozefu Bajdenu da razmotri mogućnost preventivnog nuklearnog udara u slučaju zaoštravanja situacije.


42. RATKOVIĆEVE VEČERI POEZIJE - Konkursi regiona\nby KR 01/09/2012 064\nBijelo Polje – 42. Ratkovićeve večeri poezije će trajati od 3. do 22. septembra. Predviđeno je odvijanje programa u nekoliko crnogorskih gradova (Bijelo Polje, Berane, Mojkovac, Rožaje i Cetinje). Po najavi organizatora, ovogodišnji Festival po svojoj strukturi i koncepciji će biti najsadržajniji do sada.\nManifestacija zadržava tradiciju prisustva specijalnog gosta, koji će ove godine biti Kolja Mićević, pjesnik i prevodilac velikog međunarodnog ugleda, koji kao samostalni umjetnik živi i radi u Parizu. On je i vrsan izvođač lirske muzike na žičanim instrumentima i bjelopoljskoj publici pružiće svojevrstan doživljaj, kao i drugi posebni gost, Ibrica Jusić, koji će održati koncert 17. septembra u Bijelom Polju.\nPROGRAM RATKOVIĆEVIH VEČERI POEZIJE MOŽETE POGLEDATI AKO KLIKNETE NA LINK: http://www.rvpbp.me/index.php